TOKIKO EKOIZLEAK – Bertakoa\nTOKIKO EKOIZLEAK\tadmin\t2017-06-30T10:58:31+00:00\nGure etxaldeetatik gure azietetara\nHerritarren gehiengo zabal batek haren kontsumoaren bidez tokiko ekoizleen sustengatzean parte hartu nahi duen garaian, ostalaritza kolektiboak hurbileko hornitzearekiko garrantzizko eginkizuna du. Ekoizpenen aniztasunaren, hauen sasoi izatearen eta gure lurraldeko\nekonomia eta gizarte garapenaren berme, eskaintza egituratzeko eta talde dinamika bat sortzeko altxaprima irudikatzen du, ekoizleen eta biztanleen arteko gizarte lotura sendotuz.\nBertakoak, bere sortzearekin, laborariaren eta kontsumitzailearen arteko harremana indartu nahi du. Engaiamendu hori, iraunkorra, progresiboa eta parte hartzailea izatea nahi dugun borondatezko desmartxa baten baitan kokatzen da. Gisa horretan, goraki adierazi nahi dugu gure mahaikideei zerbitzatzen zaizkien apairuen kalitateari eta etxaldeetatik gure azietetarako antolaketari dagokion horri arreta handia eskaintzen diegula.\nBakoitzaren eginkizunaren errespetuan eta parte hartzaile guzien arabera, “biharko” eragile guzien inplikatzeak eta elkarlanak, kalitatezko ostalaritza kolektibo baten plantan ezartzea ahalbidetu behar dute.\nGure xedea eta ez da “jatera ematea” “apairuak prestatzea” baizik, jaten dutenak kontsumitzaileak izan ordez “kontsumitzaile eragileak” izan daitezen, ongi jatea denen afera da.\n“Tokian berean” prestaturiko jaki prestakuntzan gardentasuna agertzera engaiatzen gara. Jakitate profesionalean oinarriturik ezagutzen den jatorriko ekoizpenak lantzen dituen sukaldari talde sutsua gara.\n2, Mayi Ariztia etorbidea – 64100 BAIONA\n© Copyright - | All Rights Reserved | Bertakoa\nDiseinua Izarte Kom


Ordenagailua on line — Gaztezulo\nOrdenagailua on line\nOrdenagailua on line https://www.gaztezulo.eus/albisteak/ordenagailua-on-line https://www.gaztezulo.eus/albisteak/ordenagailua-on-line/@@download/image/20118316621orde_1361311285.jpg\nEtorkizunean dena Internet izango dela esan izan da aspalditik. Dena Interneten egongo dela. Nahikoa izango dela web nabigatzaile bat gure ordenagailuarekin egiten dugun guztia egiteko. Eta izan daiteke. Urteak dira testu-prozesadoreak, kalkulu-orriak eta bestelako bulegoko aplikazioak on line ditugula (GoogleDocs da adibide egokiena: docs.google.com ).\nUrteak dira orain gure ordenagailuarekin egiten dugun guztia etorkizunean on line egingo dugula esaten digutela. Eta edozein lekutan gaudela, web nabigatzaile batekin, gure ordenagailura sartzeko aukera izango dugula. Teknikoki garatua dago, baina zergatik ez da erabiltzen?\nGero eta jarduera digital gehiago egiten ditugu sarean. Gero eta aplikazio gehiago daude. Zerbitzu kopurua mugagabea da. Internetek ematen dituen aukerak, kontaezinak. Badira bost bat urte testu-prozesadoreak on line ditugula. writely.com zen hasieran, baina hilabete gutxiren buruan Googlek erosi zuen, eta kalkulu-orriekin batera, GoogleDocs famatua sortu zuen. Lehen aldiz, aurrez pentsaezina zena garatu zuten: bulegoko aplikazioak on line.\nBaditu bere alde onak: batetik, ez dugu bulegoko aplikaziorik ordenagailuan instalatu beharrik; eta, bestetik, guk ez ezik, guk gonbidatzen dugun edonork ere alda dezake dokumentua, lan kooperatiborako sekulako aukerak eskainiz. Baina era berean, gure dokumentuak on line izateak badu bere alde iluna: dokumentu horiek Interneten daude, beraz, atera dira gure ordenagailutik. Hau da, neurri batean edo bestean, kontrol puntu bat galtzen dugu. Hala ere, azpimarratzekoa da GoogleDocsek Https protokoloa erabiltzen duela, segurtasunaren 's'-a gehituta.\nEgia da, ordea, on line dokumentuekin, eta denborarekin, noski, kontrol puntu hori galtzeari garrantzia kendu zaiola, tresna horiek oso-oso erabiliak baitira gaur egun. Eta horixe izan daiteke, beharbada, mahaigaina on line ez erabiltzearen arrazoi nagusia.\nMahaigain edo eskritorio birtual gisa ere ezagutzen dira. Hau da, berez, gure ordenagailuan nabigatzaile bat izatearekin nahikoa izango litzateke, nabigatzaile horren bitartez konektatuko baikinateke, zerbitzariren batean, sarean, hor nonbait, instalatuta dagoen gure sistemara. EyeOS (eyeos.info) da adibiderik onena eta gertukoena. Bartzelonako hiru gaztek garatu zuten 2005ean, eta egun ia 50.000 erabiltzaile ditu.\nEyeOS sistema libre eta doakoa da. Gure dokumentuak edozein lekutatik sortu eta garatzeko aukera ematen du. Baita irudien eta soinuen erreprodukzioa ere. Eta nahi izatera, gure mahaigain birtualean ditugun fitxategiak beste erabiltzaileekin partekatu ditzakegu. Garatzaileen ustez, iraultza ekarriko duen sistema da, baina ikusteke dago oraindik. Egia da aldaketetara gero eta azkarrago ohitzen garela, baina iduri du belaunaldi bat edo gehiago pasatuko direla mahaigain birtualak egunerokotasunaren parte izan arte.\nEgia dena da Internet gero eta leku handiagoa hartzen ari dela gure bizitzetan. Dena Interneten dagoela eta, ez dagoena, inoiz egongo dela. Denbora kontua dela ematen du askotan. Baina beharbada ez da hala. Eta osasuntsua da hori pentsatzea, teknikoki posible den guztiak ez baitu zertan onuragarria izan.\nEyeos webgune ofiziala\nProiektuaren inguruko informazio guztia biltzeaz gain, Demo batekin sistema probatzeko aukera eskaintzen du.\nNick dut Nik programan EyeOSeko garatzaile bati egindako elkarrizketa.\nBisita gidatu bat bulegoko aplikazioak on line eskaintzen dituen atarian zehar.


69/2015 DEKRETUA, maiatzaren 19koa, Euskal Autonomia Erkidegoko unibertsitatez kanpoko ikastetxe publikoetako ikasleen eskola-garraioari -garraioaren arloan eskumenak dituen sailak finantzatutakoari- buruzkoa.\nGaia: Administrazioaren antolamendua; Garraio eta herri lanak; Hezkuntza\n1. artikulua Xedea eta aplikazio-esparrua.\n2. artikulua Eskola-garraioaren modalitateak.\n3. artikulua Beste diru-laguntza edo laguntza batzuekiko bateraezintasuna.\nII. KAPITULUA ESKOLA-GARRAIORAKO ESKUBIDEA\n4. artikulua Eskola-garraiorako eskubidearen edukia.\n5. artikulua Eskola-garraiorako eskubidearen gaineko betekizunak.\nIII. KAPITULUA ESKOLA-GARRAIOA ERABILTZEA BAIMENTZEAZ.\n6. artikulua Sailak kontratatutako ibilgailuak erabilita, ibilbideak egiteko baimena.\nIV. KAPITULUA GARRAIO-ZERBITZUA EMATEA\n7. artikulua Eskabidea egiteko eta ebazteko prozedura.\n8. artikulua Garraio-ibilbideen antolaketa.\n9. artikulua Eskola-garraioko ibilbideak kontratatzea.\n10. artikulua Hezkuntzaren arloan eskumenak dituen sailak kontratatutako autobus-ibilbideetarako autobus-laguntzaileak.\n11. artikulua Garraioko laguntzaileak eta patioko eginkizunak.\n12. artikulua Eskola-garraioaren segimendua egiteko batzordea.\n13. artikulua Eskola-garraioaren gaineko ebazpenaren indarraldia, etetea eta iraungitzea.\nXEDAPEN INDARGABETZAILEA. Arauak indargabetzea.\nEuskal Herriko Autonomia Estatutuko 16. artikuluan xedatzen denari jarraikiz, Konstituzioko lehenengo xedapen gehigarrian ezarritakoa aplikatuz, Euskal Autonomia Erkidegoaren eskumenekoa da irakaskuntza osoa, hots, maila, gradu, modalitate eta espezialitate guztietan; betiere honako hauen aurka egin gabe: Konstituzioko 27. artikulua eta hura garatzen duten lege organikoak, Konstituzioaren 149.1.30. artikuluak Estatuari esleitutako ahalmenak, eta goi-ikuskaritza. Hortaz, Euskal Autonomia Erkidegoari dagokio hezkuntza-zerbitzuen arloko eskumena; besteak beste, eskola-garraioko zerbitzu osagarria. Halaber, Euskal Autonomia Erkidegoaren arlokoak dira funts propioen bidezko laguntza eta beken erregimena.\nHezkuntzari buruzko maiatzaren 3ko 2/2006 Lege Organikoan zehazten denez, honako hauek dira hezkuntza-sistemaren printzipioak: ikasle guztientzako hezkuntza kalitatekoa, haien zirkunstantziak eta egoera edozein direlarik ere; ekitatea, hezkuntzaren bidez pertsonalitatea osoki garatzea bermatuko duena; hezkuntza-inklusioa; eskubideetan eta aukeretan berdintasuna, zeinarekin edozein diskriminazio gainditzen lagunduko den, eta hezkuntzarako sarbide unibertsala, zeinarekin konpentsatu egingo diren desberdintasun pertsonalak, kulturalak, ekonomikoak eta sozialak, arreta berezia eskainiaz ezgaitasunen ondoriozkoei.\nEkitatearen printzipio hori bermatzearren, aipatu legeak honako obligazioa ezartzen du: pertsona orok egin behar du oinarrizko hezkuntza, zeinetan sartzen diren lehen hezkuntza eta derrigorrezko bigarren hezkuntza; oinarrizko hezkuntza hori sei urtetik hamasei urtera bitartean garatzen da, modu erregularrean. Irakaskuntzen kostu ekonomikoei dagokienez, aipatu legeak, 3. eta 4. artikuluetan, zera ezartzen du: oinarrizko hezkuntza eta oinarrizko lanbide-heziketa doakoak dira.\nBestalde, haur hezkuntzaren etapari dagokionez, Administrazioari dagokio honako hauek bermatzea: oinarrizko hezkuntzara sartzeko baldintza pertsonal ezberdinetan den ikasle oro eskolatze-baldintza egokienetan izatea, eta, halaber, hurrengo mailetan aurrea egiteko, horixe ezartzen da-eta 81.1 artikuluan. Lehen hezkuntzaren etapari dagokionez, hezkuntza-eskaintzaren arloan Administrazioak honako obligazioa hau du: ikasle orori doako eskolatzea bermatzea, hain justu ere haien udalerrian edo eskolatze-eremuan, aipatu legeko 81.3 artikuluan zehazten denez.\nDerrigorreko irakaskuntzei dagokienez, otsailaren 3ko 21/2009 Dekretuan xedatzen denez hirugarren artikuluko 6tik 8rako paragrafoetan, eskola-barruti batek, eskola-eremu batek edo udalerri batek ez badu derrigorrezko irakaskuntzetan hezkuntza-eskaintzetakoren bat, Hezkuntzako Lurralde Ordezkaritzak honako mekanismoa hau ezarriko du: eraginpeko pertsonak esleitu zaien ikastetxera doan eta segurtasunez eramatea bermatuko duena; baina garraioaren arloko berme hori honako ikasleentzat bakarrik izango da: Eskola Mapan zehaztutako ikastetxeetara doazenentzako. Aipatu 21/2009 Dekretua: unibertsitatez kanpoko ikastetxeen sarearen antolamendurako eta plangintzarako irizpideak ezartzen dituena.\nHorrez gain, aipatu dekretuko 3. artikuluarekin bat etorriaz, derrigorrezko bigarren hezkuntzaren etapari dagokionez, garraio publikoa (autobusa, metroa, tranbia edo trena) den hiriguneetan bizi badira ikasleak; bada, lehentasunez, garraio-zerbitzu hori finantzatuaz bermatuko da hura doakoa izatea. Azkenik, 3. artikuluan honako hau ezartzen da: derrigorrezkoak ez diren hezkuntza-mailetako ikasleen garraioa erraztearren, beste instantzia edo erakunde batzuekin koordinatzeko formulak aztertuko ditu Sailak.\nKalitateko hezkuntza irakaskuntza batzuetan doakoa izatekotzat pertsonek duten eskubidearen testuinguruan, eta, hezkuntza-administrazioek duten honako obligazio honi dagokion testuinguruan: aipatu printzipio eta arauekin bat etorriaz, pertsonak hezkuntzarako eskubideaz baliatzeko izan behar diren baldintzak ezartzekoa; bada, eskola-garraioak baldintzatu egiten du aipatu eskubideak baliatzea; beraz, Hezkuntza-administrazioak zirkunstantzia eta irakaskuntza jakin batzuetan bere gain hartu behar ditu aipatu betebehar eta obligazioak.\nDekretu honetan, ikastetxe publikoetako ikasleei dagokienez, jaso eta zehaztu egiten dira honako hauek: hezkuntza-administrazioek finantzatutako edo antolatutako eskola-garraioa baliatu eta erabiltzeko baldintzak eta kasuak; hezkuntza-zerbitzu osagarri hori baliatu eta erabiltzeko modalitateak; eta eskola-garraiorako diru-esleipen indibidualizatuen erregimena.\nBai Sailak kontratatutako garraioari dagokionez, eta bai hezkuntza-premia bereziak dituzten ikasleentzako esleipen indibidualizatuen erregimenari dagokionez ere, eskudun zerbitzuak modu diferentziatuan emango du erantzuna, betiere kasu bakoitzeko espezifikotasunak kontuan izanik.\nArau hau izapidetzeko, honako prozedura hau errespetatu da: Xedapen orokorrak egiteko prozedurari buruzko abenduaren 22ko 8/2004 Legean ezarritako prozedura (2003ko abenduaren 30eko EHAA, 254. zk.).\nHori guztia dela-eta, Hezkuntza, Hizkuntza Politika eta Kulturako sailburuak proposatuta, aldez aurretiko izapide egokiak egin direlarik, EAEko Aholku Batzorde Juridikoak adierazitakoarekin bat etorriz, eta 2015eko maiatzaren 19n egindako bileran Jaurlaritzako Kontseiluak eztabaidatu eta onartu ondoren, honako hau\nHezkuntzaren arloan eskumenak dituen sailak osoki edo partzialki finantzatutako eskola-garraioa arautzea da dekretu honen helburua; zehazki, Euskal Autonomia Erkidegoko unibertsitatez kanpoko ikastetxe publikoetan, haur hezkuntzako bigarren zikloko, lehen hezkuntzako eta derrigorrezko bigarren hezkuntzako irakaskuntzetan diharduten ikasleei dagokienez.\nDekretu honen ondorioetarako, honako hau jotzen da ikastetxe publikotzat: hezkuntzaren arloan eskumenak dituen sailak kudeatzen duena.\nDekretu honetan zehaztu eskola-garraioa honako modalitateetariko bat erabiliaz burutuko da:\nHezkuntzaren arloan eskumenak dituen sailak kontratatutako ibilgailuek egiten dituzten ibilbideak baliatuaz; betiere, errepidez eskolaumeak garraiatzeko zerbitzu publiko erregularra (berezia) ematen bada.\nBeste administrazio batzuekin egindako hitzarmenen bitartez; betiere, haiek antolatutako garraio-zerbitzuak erabiltzeko.\nIkasleek zuzenean ordaindutako garraioaren bitartez, zeina osoki edo partzialki konpentsatu den, hain justu ere eskola-garraiorako esleipen indibidualizatuetarako diru-laguntzen gaineko deialdien bitartez.\nHaur hezkuntzako bigarren zikloko eta lehen hezkuntzako ikasleei dagokienez, aurreko paragrafoko a) idatzi-zatian aipatu modalitatea erabiliko da lehentasunez.\nDerrigorrezko bigarren hezkuntzan, ahal delarikan, lehenetsi egingo da garraio publiko erregularra edo trenen bidezkoa (autobusa, tranbia, metroa, trena), eta 1. paragrafoko c) modalitatearen bidez finantzatuko da.\nEskola-garraioaren zerbitzua ez da bateragarria izango ondokoarekin: helburu bererako beste ezein laguntza edo diru-laguntza jasotzearekin, hain justu ere beste edozein administraziotik edo beste edozein erakunde publiko zein pribatutik jasotakoarekin; horiek nazionalak edo nazioartekoak direlarik ere.\nDena dela, garraiorako esleipen indibidualizatuen ikasle onuradunek jaso ahal izango dituzte helburu bererako beste diru-laguntza edo laguntza batzuk; baina, komunikatu egin beharko dute zirkunstantzia hori, eta gainfinantzaketarik izan bada, neurriz kanpo jasotakoa itzuli egin beharko dute.\nAntolatutako ibilbideek bideragarri egiten badute, eskola-garraiorako eskubidean honako hauek sartzen dira: sailak kontratatutako edo itundutako zerbitzuak doan erabiltzea, eta, halakorik ez bada, erabiltzaileak ordaindutako kostuak osoki edo partzialki finantzatzea, hain justu ere garraiorako laguntza indibidualizatuetarako urteko deialdien bitartez, baldin eta 5. artikuluan ezarritako betekizunak konplitzen badira.\nHurrengo paragrafoan zehaztutako salbuespena delarik, eskubidearen barruko dira etxetik edo geltokitik ikastetxerako bi joan-etorri, hain justu jardunaldi zatituko eskola egun bakoitzeko; eta joan-etorri bat, jardunaldi jarraituko eskola egun bakoitzeko.\nIkastetxe publikoetan, zuzeneko kudeaketako erregimenean jantoki-zerbitzurik bada, eskola-garraiorako eskubidean ez dira sartuko: jardunaldiko zatituko eguerdiko joan-etorriak, baldin eta garraiorako eskubidea duten ikasle guztiak hartu ahal baditu jantokiak.\nEskola-garraiorako eskubideak honako hau ere badakar: jantokietan kuota murrizturako eskubidea izatea, hain justu ere Hezkuntza, Unibertsitate eta Ikerketa sailburuaren 2000ko martxoaren 22ko Aginduak aipatutakoa; izan ere, agindu horren bitartez, arautu egiten dira zuzeneko kudeaketako eskola-jantokiak.\nJarraian zehaztu betekizunak aldi berean konplitzen dituzten ikasleek izango dute eskola-garraiorako eskubidea:\nEuskal Autonomia Erkidegoko ikastetxe publiko baten matrikulaturik egotea, 1. artikuluan aipatu irakaskuntzetarik edozeinetan; edo, bestela, hezkuntza-administrazioak esanda, ikastetxe pribatu baten, sare publikoko eskaintza nahikoa ez delako edo salbuespen gisa aipatu administrazioak adierazitako motibo arrazoitua dela-eta.\nHaur hezkuntzari eta lehen hezkuntzari dagokienez, ikastetxearen eragin-eremuan egotea erroldako bizilekua, eta ikastetxea aipatu bizilekuarekiko hurbilenekoa izatea, hain justu ere hura sartzen den eragin-eremuen artean. Eta derrigorrezko bigarren hezkuntzari dagokionez, lehen hezkuntza amaitzeko egokitu zaion ikastetxeari lotutako ibilbidearen ondoriozko ikastetxea izatea, eta aipatu ibilbidean sartzen direnen artean bizilekutik hurbilenekoa izatea.\nHezkuntza-administrazioak esleitzen badu ikastetxea, ez da eskatuko betekizun hori konplitzea.\nEra berean, eskola-mapa aldatzen bada, aldaketa hori egin aurretik garraio-eskubideaz baliatzen ari diren ikasleei ez zaie eskatuko betekizun hori konplitzea, betiere bizilekuz aldatzen ez badute; eta, halaber, haiekin bizimodua egiten duten eta gerora matrikulatzen diren neba-arrabei, betiere haur hezkuntzan edo lehen hezkuntzan euren lehenengo matrikulazioa bada.\nBerdintasun-printzipioa bermatzearren, distantziak neurtzeko informatika-tresna eskuragarri bat erabiliko du Sailak.\nDistantziari dagozkin betekizunak honakoa hauek izango dira: bizilekutik bi kilometroko edo hortik gorako distantziara egotea ikastetxea, betiere haur hezkuntzako bigarren zikloko, lehen hezkuntzako eta derrigorrezko bigarren hezkuntzako lehen zikloko ikasleei dagokienez; bizilekutik lau kilometroko edo hortik gorako distantziara egotea, derrigorrezko bigarren hezkuntzako bigarren zikloko ikasleei dagokienez; eta 500 metrotik gorako distantziara, mugikortasun urriko ikasleei dagokienez.\nDistantzia neurtzeko, ikaslearen bizilekutik ikastetxerako ibilbide laburrena hartuko da erreferentziatzat.\nIkasturtea amaitzen den urtean 18 urte konpliturik gabe izatea; eta hezkuntza premia bereziak dituzten ikasleen kasuan, 21 urte.\nBosgarren artikuluan jasotako betekizunak konplitzen ez dituzten ikasleek ez dute izango 4. artikuluan definitu eskola-garraiorako eskubiderik. Hala ere, hura behin-behinean erabiltzeko baimena eman ahal izango zaie.\nBehin-behineko baimena honako kasu hauetan emango da:\nIbilbide baten plaza libreak badaude, behin-behineko baimena eman ahal izango zaie honako ikasle hauei: 5. artikuluko c) idatzi-zatian aipatu distantziaren gaineko betekizuna konplitzen ez dutenei. Behin-behineko baimen horrek ez dakar eskola-garraioko plaza bat okupatzeko eskubidea, ezpada hura erabiltzekoa, harik eta garraiorako eskubidea duen beste ikasle batek okupatu arte. Eta indarraldia hauxe izango du: zein ikasturterako eman den, huraxe amaitu artekoa.\nPlaza libreak badaude, behin-behineko baimena eman ahal izango zaie honako ikasle hauei: ikastetxe bat baino gehiagoko eragin-eremuei dagokien inguruetako ikasleei, nahiz eta haiek ez izan euren bizilekuekiko hurbilenak.\nZaintza partekatuen kasuetan, garraiorako eskubidea, egoki bada, ikaslearen erroldako bizilekuarekiko aitortuko da; eta, bigarren bizilekua aitarena edo amarena kontuan izango da: plaza libre bat erabiltzeko behin-behineko baimena emateko, betiere bidezko bada.\nBehin-behineko baimena eskatzen duten ikasle-kopurua plaza libreena baino handiagoa bada, lehentasunez ordena honi jarraituko zaio:\na Emakumeen aurkako indarkeriaren biktimen seme-alabak.\na Zaintza partekatuan diren ikasleak.\na Irakaskuntzako behe mailetako ikasleak, eta, horien artean, bizilekuak urrutien dauzkatenak edo joan etorriak-egiteko zailtasun handienak dituztenak.\nSalbuespen gisa, eta 5. artikuluko c) idatzi-zatian aipatu distantzia-betekizuna konplitzea eskatu ezin bada ere, honako kasu honetan ere eman ahal izango da garraioa behin-behinean erabiltzeko baimena: ikastetxearen kokapenaren ondorioz joan-etorrietarako zailtasun bereziak badira, eta kontuan izanik zonako hezkuntza-eskaintza, betiere dekretu honetako 12. artikuluan aipatu Batzordearen aldez aurretiko txostena delarik. Salbuespena esplikatu eta arrazoitu egin beharko da; betiere, zein zio konkretuetan oinarritzen den adierazita, eta urtero berrikusi beharko da.\nZazpigarren eta zortzigarren artikuluetan aipatu organoek emango dute baimena, haietan aipatu prozedurarekin bat etorriaz.\nIkastetxeko zuzendaritzari dagozkio zerbitzuaren gaineko segimendua, kontrola eta gainbegiraketa egitea, eta bai ikasleen portaeren edo zerbitzu ematearen ondoriozko intzidentziak edo salaketak kudeatzea ere.\nIkasturte bakoitzeko matrikulazio-epea amaitutakoan, aztertu egingo dira eskola-garraioko premiak.\nIkasleen matrikula egitean, ikastetxeetako zuzendariek beharrezko informazioa eskatu dute, hain justu ere aipatu premiak definitzeko behar dena.\nIkastetxeko zuzendariak honako hauek aurkeztu beharko dizkio Lurralde Ordezkaritzari: eskola-garraiorako eskubide duten ikasleen zerrenda, eta 6. artikuluko 2. paragrafoko e) idatzi-zatian jasotako behin-behineko baimenerako eskabideen zerrenda.\nIkasturte bakoitzeko irailean eta urrian, ikasturtea hastearen ondoriozko premiei aurreikusi gabekoei egin beharko zaie aurre.\nAzarotik hara honako eskabideak bakarrik onartuko dira: egindako kontratazioaren ezaugarriak aldatzerik ez dakartenak. Garraiorako eskubidea duten ikasle berriak ezin badira sartu kontratatutako ibilbideetan; bada, eskabidea honela egin beharko dute: eskola-garraioko esleipen indibidualizatuetarako deialdiaren bitartez.\nEgoki bada, lurralde ordezkaritzek, batetik, ikastetxeek aurkeztutako proposamenak aztertu eta onartuko dituzte, eta, bestetik, zerbitzu zentralei honako zerrenda aurkeztu diete: 6. artikuluko 2. paragrafoko e) idatzian oinarriturik garraiorako eskubidea eta baimena duten ikasleen zerrenda, hain justu ere zerbitzua ematearena koordinatu eta planifikatzeko.\nAurreko paragrafoan jasotako onarpena delarik, ikastetxeko zuzendariak ebatziko du eskola-garraioaren zerbitzua ematea edo ukatzea. Ukatu egiten den kasuetan adierazi egin beharko da motiboa.\nIkasturtea hastean, kontratatutako ibilbideetan plaza librerik bada, ikastetxeko zuzendariak, batetik, behin-behineko baimenak eman ahal izango ditu; zehazki, 6. artikuluko 2. paragrafoko a), b) eta c) idatzi-zatietan aurreikusitakoak; eta, bestetik, emandako baimenen zerrenda Lurralde Ordezkaritzari aurkeztu beharko dio.\nZuzendariaren ebazpenak banan-banan jakinarazi beharko zaizkie eskabide-egileei, eta lurralde ordezkaritza egokiaren aurrean, gora jotzeko errekurtsoa aurkeztu ahal izango da.\nBehin eskola-garraioko premiak aztertuta, ikastetxeetako zuzendaritzek honako hauek proposatuko dizkiote lurralde ordezkaritza egokiari: premia haiei egokitzen zaizkien ibilbideak eta geltokiak, betiere honako zehaztapen hauek kontuan izanik:\nIbilbide bat sortzeko, eskola-garraiorako eskubidea duten hiru ikasle izan beharko dira, gutxienez.\nBiztanle gutxi duten herrietan, geltoki bakarra ezartzeko ahalegina egingo da, hain justu lineako zerbitzu erregularrak geldialdia egin ohi duen tokian edo markesinak kokaturik dauden tokian.\nEskola Umeak eta Adin Txikikoak Garraiatzeko Segurtasun Baldintzei buruzko apirilaren 27ko 443/2001 Dekretuko 10. eta 11. artikuluetan ezarritakoa errespetatu beharko da.\nLurralde ordezkaritzek, batetik, egoki bada kudeatu, aztertu era onartu egingo dituzte ikastetxeek aurkeztutako proposamenak, eta, bestetik, zerbitzu zentralei aurkeztuko diete lurraldeko behar diren ibilbideen zerrenda.\nIkastetxeko zuzendariak, batetik, gurasoei edo ikasleen legezko ordezkariei jakinaraziko dizkie esleitutako geltokiak eta ibilbideak, eta, bestetik, derrigorrezko bigarren hezkuntzako ikasle bakoitzari honako dokumentua emango die: eskola-garraioaren erabiltzailetzat identifikatzen duena, eta ikastetxearen izena, irakaskuntza-maila eta erabilitako geltokia jasotzen dituena. Eskola-garraioaren erabiltzaileen zerrenda osoa eta eguneratua izan beharko du ikastetxeak.\nBigarren artikuluko 1.paragrafoko a) idatzi-zatian aipatu modalitatean, eskola-garraioa kontratatzea honelaxe egingo da: Sektore Publikoko Kontratuen Legearen Testu Bateginean ezarritako zehaztapenekin bat etorriaz azaroaren 14ko 3/2001 Legegintzako Errege Dekretuaz onartu zen lege hori.\nZerbitzua gauzatzeko, jarraian zehaztutako arauetan aurreikusi administrazio-baimena izan beharko dute esleipendunek: Errepideko Bidaiari Garraioari buruzko martxoaren 18ko 4/2004 Legea; eta lege hori garatzeko erregelamendua, apirilaren 3ko 51/2012 Dekretuaz onartua. Horrez gain, eska daitekeen gainontzeko dokumentazioa izan beharko dute, betiere bat etorriaz ondoko arloetan indarrean dagoen legeriak ezarritakoarekin: trafikoa, trafikoaren antolaketa, garraioaren antolaketa, eta adingabekoak eta eskola-umeak garraiatzeko ibilgailuen zirkulazioa.\nEskola Umeak eta Adin Txikikoak Garraiatzeko Segurtasun Baldintzei buruzko 443/2001 Errege Dekretuan ezarritako zirkunstantziak juntatzen diren ibilbideetan, eskola-garraioko laguntzaileen zerbitzua antolatuko da, honako irizpideekin bat etorriaz:\nGarraiatzen diren ikasleetarik % 50 12 urtetik beherakoa bada, eskola-garraioko laguntzaile bat ipiniko da.\nAutobus berean, sekula ere ez dira garraiatuko 4 urtetik beherako 15 ikasle baino gehiago, salbu eta ez izan aukerarik beste ibilgailu batekin ibilbidea bitan zatitzeko edo zerbitzuaren antolaketaren arloko arrazoiak direla-eta komenigarria izan.\nAutobus berean, 4 urtetik beherako 15 ikasle baino gehiago garraiatzen diren kasuetan, 15 ikasleko edo 10eko zein hortik gorako frakzioko laguntzaile bat kontratatuko da.\nEskola-garraioko laguntzaileek noiztik noiz arte emango duten zerbitzua: ibilbidearen hasieran, lehen geltokian, ikasleak jasotzen direnetik eskolak hasten diren arte, eta eskolak amaitzen direnetik ikasleen ibilbideko azken geltokira ailegatu arte.\nHezkuntza laguntzako langile tekniko espezialistek emango dute eskola-garraioko laguntza-zerbitzua, betiere hezkuntza-premia berezien arloan eskumenak dituen organoak hura izateko proposamena egiten badu.\nZerbitzua ematean, komunikazioa bi hizkuntza ofizialetan emango dela bermatzeko behar diren neurriak hartuko dira.\nLaguntzaileek indarrean diren arauetan eta sinatutako kontratuan jasotako funtzioak eta obligazioak dituzte, eta horien artean dira honako hauek:\nIbilbidea osorik egitea: garraioko lehen geltokitik (non hasiko den lanean) garraioa amaitu arte.\nIbilgailura igotzen laguntzea ikasleei; eta, batez ere, zailtasun bereziak dituzten ikasleen kasuetan, hain justu ere euren jarlekuetan kokatzen direla eta gidariari trabarik ez diotela egiten arduratzea. Une oro ikasleen ongizateaz arduratzea.\nAutobusetik kanpoko inor ez dela sartzen kontrolatzea, eta, itzulerako ibilbideari dagokionez, ume bakoitza bere geltokian jaisten dela egiaztatzea. Umeek ezin izango dute aldatu autobusez ezta geltokiz ere, salbu eta ikastetxeko zuzendaritzaren berariazko baimena izan.\nAutobusetik eskola barruraino laguntzea ikasleei, eta, beharrezkoa bada, eskolak hasi arte zaintzea ikasleak.\nZiurtatu egin beharko da umeak euren gurasoek jasotzen dituztela, edo, bestela, gurasoek izendatutako pertsonek edo ordezkariek. Halakorik ezin bada, ikasleari ez dio itxiko autobusetik jaisten, eta gurasoekin edo ordezkariekin komunikatzen ahaleginduko da. Halaber, ikastetxeari eta enpresari komunikatuko die, eta horiek esan beharko dute zeintzu neurri hartuko diren.\nEskola-umeen hizkuntza ofizial bietan, gaitasun egokia izan beharko dute laguntzaileek, hain justu ere ikasleei eta euren gurasoei eta euren ordezkari legalei atenditzeko bestekoa.\nAutobusa erabili dezaketen ikasleen zerrenda bat jasoko du, eta kontrolatu egingo du zerrenda horretan jasotzen direnek bakarrik erabiltzen dutela zerbitzua.\nIbilbidean jazotako gorabeherak edo intzidentziak jakinarazi beharko dizkie enpresari eta ikastetxeko zuzendaritzari; esate baterako: geltokiz aldatzea, ordutegiak ez errespetatzea, etab.\nIbilgailuko segurtasun-mekanismoak ezagutuko ditu, eta botika-kutxa non dagoen jakingo du.\nIkasleak alditxartzen badira edo ibilbidean beste zirkunstantzia batzuk jazotzen badira, zaindu egingo ditu ikasle afektatuak, eta, beharrezkoa bada, larrialdietako mediku-zerbitzuei deituko die.\nSegurtasunaren alde, egiaztatu egingo du fardelak, motxilak, poltsak, etab. leku egokian kokatuta daudela, eta ez dutela trabarik egiten pasabideetan eta sarbideetan.\nEnpresa esleipendunaren bitartez, elkarlanen arituko da hezkuntzako lurralde ordezkaritza bakoitzean garraioaren gaineko ardura duten langileekin, betiere zerbitzua hobetzekotzat datuak jasotzen eta kontrolatzen.\nErabilitako ibilgailuaren matrikula eta konpainia egiaztatuko ditu, eta, ibilbiderako esleitua ez bada, enpresari eta ikastetxeko zuzendaritzari komunikatuko die.\nZerbitzua ematen den bitartean, eta haren nolakotasuna kontuan izanik, jokabide egokia izan beharko du.\nEgoera zailen bat jazotzen bada, laguntzaileak kontaktuan jarriko dira esleipendun enpresarekin eta ikastetxearekin, horiek neurri egokiak har ditzaten.\nZerbitzuaren betekizun teknikoen Pleguan aurreikusitakoa dela-eta burutu behar duen beste edozein funtzio.\nPatioko eginkizunetan diharduten garraioko laguntzaileek erraztu egingo dute eskola-garraioko ibilbideen antolaketa logistikoa.\nPatioko eginkizunetan dihardutela, garraioko laguntzaileek honako funtzioak eta obligazioak izango dituzte: indarrean diren arauetan eta sinatutako kontratuan jasotakoak, eta horien arten dira honako hauek:\nPatioan, ikasleen segurtasunaz arduratzea. Halaber, irakas-jarduna amaitzean, patioan umeez arduratzea, harik eta dagokien ibilgailua hartzen duten arte.\nIkasleek ikastetxeko patioan egon beharko dute, eta zaintzaileak arduratuko dira patiotik alde egin ez dezaten.\nHizkuntza ofizial bietan, gaitasun egokia izan beharko dute laguntzaileek, hain justu ere hizkuntza batean zein bestean ikasleei eta euren gurasoei eta euren ordezkari legalei atenditzeko bestekoa.\nIkasleen ongizateaz arduratzea, arriskutan izan ez daitezen, patioan egiten duten denboran kontrolatu eta gainbegiratuaz.\nIkastetxeko botika-kutxa non dagoen jakitea, eta eskolako patioan diren bitartean ondoezik den ume oro atenditzea.\nIkasleen aurrean jarrera zuzena izatea.\nPatioan den bitartean izandako gorabehera edo intzidentzia oro ikastetxeko zuzendaritzari eta enpresari komunikatzea.\nPatioan egoera zailen bat gertatzen bada, laguntzaileak kontaktuan jarriko dira ikastetxeko langile arduradunekin, horiek neurri egokiak har ditzaten.\nEskola-garraioaren segimendua egiteko batzorde bat eratuko da, zeinak modalitate orotan eskola-garraioa hobetzeko neurriak proposatuko baititu, eta, horrez gain, 6.2.e) artikuluan aipatu baimen berezien gaineko txostena egingo du.\nHauexek izango dira Batzordeko kideak:\nKudeaketa Ekonomikoaren zuzendaria.\nAzpiegitura eta Baliabide Materialen zuzendaria.\nHezkuntzako lurralde-ordezkaria, lurraldearen araberakoa.\nAurrekontua eta Kudeaketa Ekonomikoaren arduraduna, lurraldearen araberakoa.\nZerbitzu Osagarrien eta Beken arduraduna, zeinak idazkari gisa jardungo duen.\nKudeaketa Ekonomikoaren zuzendariak jardungo du batzordeburu gisa.\nLurralde-ordezkariek eta Lurralde Aurrekontuen eta Kudeaketa Ekonomikoaren arduradunek batera hartuko dute parte Batzordean, betiere alderdi komunak eta interpretazio-dudak ebatzi behar badira.\nBerrikuntzako zuzendariak eta Hezkuntza Bereziko Zerbitzuaren arduradunak ere parte hartuko dute Batzordean, baldin hezkuntza-premia bereziak dituzten ikasleei eragiten dien espezifikotasunen arloko gorabeherak tratatu behar badira.\nTratatuko den gaiaren arabera, eskudun diren organo edo administrazioei aholkuak eta txosten teknikoak eskatuko dizkie Batzordeak.\nHerri Administrazioen Araubide Juridikoari eta Administrazio Prozedura Erkideari buruzko 30/1992 Legearen 22. artikuluan eta hurrengoetan ezarritakoari egokituko dira funtzionamendua eta erabakiak hartzea.\nIkasturtean zehar, eskola-garraioa esleitzeko ebazpenari eutsi egingo zaio, ezarritako baldintzetan; harik eta hura eteteko edo iraungitzeko kausaren bat agertu arte.\nEuskal Autonomia Erkidegoko unibertsitatez kanpoko ikastetxeetako ikasleen eskubideei eta betebeharrei buruzko abenduaren 2ko 201/2008 Dekretuaren 35. artikuluko 1.paragrafoko i) idatzi-zatian jasotako kasuan eten egingo da ebazpena, betiere artikulu horretan zehaztu aldiarekin eta zehaztapenekin bat etorriaz.\nBosgarren artikuluan aipatu betekizunetakoren bat betetzen ez bada, eskola-garraiorako eskubide iraungi egingo da.\nSeigarren artikuluko 2. paragrafoko a), b) eta c) idatzi-zatietan ezarritako behin-behineko baimena eten egingo da, baldin eta eskola-garraiorako eskubide duen beste ikasle batek okupatzen badu plaza.\nZerbitzua emateko esleipenaren gaineko ebazpena iraungi egingo da kasu honetan: hiruhileko baten, % 50etik gorako erabilera-falta gertatzen bada, salbu eta egoki egiaztatutako kausa justifikatu bat izan.\nIkastetxeko zuzendariak erabakiko du iraungitzearena, pertsona afektatuari aldez aurretik entzundakoan, eta ez du eragotziko hurrengo kurtsoan beste eskabide bat egitea.\nDekretu honek indarra hartzearekin, egun «baimendun» kondizioa aitortua duten ikasleei behin-behineko baimena emango zaie. Dekretu honek indarra hartzen duenetik aurrera, aplikatu behar den erregimena dekretu honetan ezarritakoa izango da.\nEuskal Autonomia Erkidegoan unibertsitatez kanpoko ikastetxeen sarea antolatzeko eta planifikatzeko irizpideak ezartzeari buruzko otsailaren 3ko 21/2009 Dekretuko 3. artikuluko 6., 7. eta 8. paragrafoak indargabetu egiten dira.\nAZKEN XEDAPENETATIK LEHENENGOA. Otsailaren 3ko 21/2009 Dekretua aldatzea.\nEuskal Autonomia Erkidegoan unibertsitatez kanpoko ikastetxeen sarea antolatzeko eta planifikatzeko irizpideak ezartzeari buruzko otsailaren 3ko 21/2009 Dekretuko 3. artikuluko 5. paragrafoari azkeneko tarteki bat gehitzen zaio, zeina hauxe baita hitzez hitz:\nKasu hauetan, ikasleek garraiorako eskubide izango dute; zehazki, hezkuntzaren arloan eskumen dituen sailak finantzatzen duenerakoa, betiere bat etorriaz aipatu zerbitzu osagarria erregulatzeko arautegian ezarri zehaztapenekin.\nAZKEN XEDAPENETATIK BIGARRENA. Izapidetze elektronikoa:\nDekretu honetan xedatutakoaren eremuaren barruan, herritarrei aitortu egiten zaie honako honetarako eskubidea: baliabide elektronikoen bitartez, hezkuntzaren arloan eskumenak dituen sailarekin hartu-emanak izateko eskubidea; betiere, Herritarrek zerbitzu publikoetara sarbide elektronikoa izateari buruzko ekainaren 22ko 11/2007 Legearen 6. artikuluan xedatutakoarekin bat etorriaz.\nEskumenak dituen saileko buruaren agindu bidez, honako obligazio hau ezarri ahal izango da: hartu-emanak baliabide elektronikoen bitartez izatekoa. Egoki bada, honako hauek sar daitezke obligazioa horretan: baliabide elektronikoen bitartez egitea jakinarazpen administratiboak, eta bai zehazten diren erregistro elektronikoak erabili beharra ere.\nAipatu obligazioa ezartzen duen arauan zehaztu egingo dira: komunikazioetan zeintzuei aplikatuko zaien, zein baliabide elektroniko den, eta subjektuen artean zeintzuk dauden obligaturik. Euskal Herriko Agintaritzaren Aldizkarian eta egoitza elektronikoan argitaratuko da aipatu agindua.\nAZKEN XEDAPENETATIK HIRUGARRENA. Indarrean sartzea.\nVitoria-Gasteizen, 2015eko maiatzaren 19an.\nZuzendutakoa: HUTSEN ZUZENKETA, honako dekretu honena: «69/2015 Dekretua, maiatzaren 19koa, Euskal Autonomia Erkidegoko unibertsitatez kanpoko ikastetxe publikoetako ikasleen eskola-garraioari garraioaren arloan eskumenak dituen sailak finantzatutakoari buruzkoa».\nAldatzen du: 21/2009 DEKRETUA, otsailaren 3koa, Euskal Autonomia Erkidegoan unibertsitateaz besteko ikastetxeen sarea antolatzeko eta planifikatzeko irizpideak ezartzen dituena.\nAldatutakoa: 186/2019 DEKRETUA, azaroaren 26koa, zeinaren bidez aldatzen baita Euskal Autonomia Erkidegoko unibertsitatez kanpoko ikastetxe publikoetako ikasleen eskola-garraioari -hezkuntzaren arloan eskumenak dituen sailak finantzatutakoari- buruzko dekretua.\nIkus: AGINDUA, 2016ko abenduaren 28koa, Hezkuntzako sailburuarena, Haur Hezkuntzako (2. zikloa), Lehen Hezkuntzako eta DBHko ikasleak eskolara garraiatzeko banakako esleipenetarako deialdia egiten duena 2016-2017ko ikasturterako.\nIkus: AGINDUA, 2017ko abenduaren 28koa, Hezkuntzako sailburuarena, Haur Hezkuntzako (2. zikloa), Lehen Hezkuntzako eta DBHko ikasleak eskolara garraiatzeko banakako esleipenetarako deialdia egiten duena 2017-2018ko ikasturterako.\nIkus: AGINDUA, 2019ko abenduaren 17koa, Hezkuntzako sailburuarena, zeinaren bidez iragartzen baitira eskola-garraiorako banakako esleipenak 2019-2020 ikasturterako, maila hauetan ari diren ikasleentzat: Haur Hezkuntzako lehen zikloko hirugarren maila, Haur Hezkuntzako bigarren zikloa, Lehen Hezkuntza, Derrigorrezko Bigarren Hezkuntza eta Oinarrizko Lanbide Heziketa.


Susanen paperak - - Alea.eus\nBlanca Urgell 2018-04-12 13:01\nEredu bat hautatzekotan, misantropia barojarra hautatuko luke.\nAdiskide minak esan dit gaur bertan, buru-makur kafeari eragin bitartean, misantropo sentitzen dela. Ez nau harritu, senarrak utzi, lankideak plagiatu, ikasle begikoenaren zinismoa agertu eta azkenotan bere biografian pilatu diren halako ezbeharrak oro gogoan hartuta. Baina berak ezetz. Misantropoen elkartean sartzeko arrazoia, gainezka eragin diona, zeharo amorratzen duena hauxe da: bart Susan Sarandon Una madre imperfecta (The Meddler) filmean ikusi izana, happy end ergel batean J. K. Simmons-en besoetan bukatu izana batik bat. Amatxo alargun alai nekaezin positibo eskuzabal bihurtuta ikusi egin behar emakume sendo ekintzaile hori.\nHalere, ez omen dago emakume misantropo izateko eredurik erraz aurkitzerik. Top 10-ean bakarra dago: Patricia Highsmith, baina adiskideak ez du "...ankerra, gupidagabea, bihotz-gogorra, maitaezina, hotza" izan nahi –horrela deskribatu zuen, hil ondoren badaezpada, Otto Penzler EEBBko bere argitaratzaileak–. Eta gizonetan? Adiskideak ez du bere misantropia ikuskizun bihurtu nahi, automutilazioaz eta norberaren gorotzetan irauliz, GG Allin abeslariak bezala. Ez du odola lapurtu nahi, ez du inor hiltzeko gogorik. Eredu bat hautatzekotan, misantropia barojarra hautatuko luke, alegia, onbera denak bizirauteko behar duen babeslekua.\nEsan dit berak ez duela Sarandon-en pertsonaiak bezala bukatu nahi, amatxo dibortziatu alai nekaezin positibo eskuzabal eta astuna –batez ere astuna–. Itzea-n zarratu beharra duela, beraz, liburu eta oroitzapen artean, ixilean. Kuxinez betetako dibanean irudikatzen du bere burua, katu bi behintzat inguruan, bata pertsa zuria eta bestea Cheshire katua, noski. Erretzera itzuliko dela, oraingoan shishan nagusiki, eta berriro whiskiaren zale bilakatuko dela. Are seme-alabek ere deitzen diotenean, telefonoa hartzekotan –ez baita ziur beti hartuko dienik– ahots loguratsuz erantzungo diela, ahoarekin etengabeko ke-gurpilak eratu bitartean.\n"Ez da horrenbesterako izango", esan diot nik. Burua makurtu du berak: badaki ez dudala ondo eramaten Susanen kontra aritzea, are gutxiago gosaltzeko orduan.


Ezjakintasunaren kartografia #178 - Zientzia Kaiera\nMikroRNAren edizio arazoak zenbait tumore motarekin daude lotuta. Ikerketa berri batek etorkizun handiko emaitzak lortu ditu garun tumoreekiko. Isabel Pérez Castrok azaltzen du Brain tumours and the lack of molecular editing.\nRaman espektroskopia bezalako kimika analitikoko teknikak hobetzen ditu plasmonikak, baina datuak indargabetu ditzake. Hau ekiditeko metodoa aurkezten du DIPCk. Recovering native chemical information from surface-enhanced Raman scattering\nArgitalpen-data: 2017/07/08 · Atala: Dibulgazioa, Ezjakintasunaren kartografia


EzKexa: folklorismotik urrundu, ironiaz eta euskaraz janzteko | Pays Basque | KAZETA\nUrteak dira Frantxoa Usandizaga eta Jon Paterne lapurtarren jantziak Lapurdi, Baxe Nafarroa eta Xiberoko karriketan ikusten direla. Diseinu ausartaren bidez pentsamenduan eragin eta euskara hutsez gure hizkuntzari ikusgarritasuna ematea dira jantzien sorkuntza faktoriaren ezaugarriak.\nJon Paterne saratarra eta Frantxoa Usandizaga itsasuarra. © Xanti LAPLACETTE\nArtzamendi azpian sortua da Frantxoa Usandizaga, Itsasun, eta han du «EzKexa» tixerten sorkuntza faktoria, Lapurdiko mendi garaienaren magalean. Jon Paterne, aldiz, saratarra da, bera da proiektuaren bigarren hanka. Saran dute halaber egoitza, batek sortu eta besteak saldu, batek pentsatu eta besteak hitz egin, edo biek dena egin, elkarrekin.\nUrteak dira Ipar Euskal Herriko karriketan «EzKexa» etiketatxoa daramaten arropak sumatzen direla, tixertak, kirol jertseak, kaputxa duten jertseak, kasketak, txapelak… produktu guztiek bi ezaugarri komun dituztelarik. Lehena, sormenaren bidez, diseinu ausartekin pentsamendu bat eragitea; eta bigarrena, sortzaileen aburuz garrantzitsuena, euskara hutsean egindako lan bat soinean izatea. Ez arduratu, ez haserretu, ez larritu, lasai egon, adiera anitz izan ditzake «EzKexa» horrek.\nIzena isats zuhaixkatik jaso duen Lapurdiko herri ederrean egin du hitzordua Gaur8 agerkariak bi artista hauekin, eta lehen galdera justuki, «zergatik ‘Ez Kexa’?» izan da. «Duela hamabi urte edo, marka bat sortu nuen, soilik lagunentzat zen, taldetxoan eramateko zerbait, ‘Loreak mendian’ edo ‘Kukuxumusu’ gisako sloganekin egindako tixertak ikusten nituen hor zehar, eta ene buruari erran nion, nik aterako dut anitz erabiltzen dugun espresio bati lotuko den marka bat, eta horrela hasi zen bide hau», azaldu du Frantxoa Usandizagak.\nGuk ez dugu ikusten ikuspegi politikorik, funtsean pentsatzen duguna adierazten saiatzen baikara\nBaionako ospitalean egiten du lan, hura du ogibide; beraz, hau guztia bere sormena lantzeko jolas modura hartzen du, bera da marrazki guztien sortzailea. «Frantxoa bakarrik aritzen zen irudiak lantzen, eta baita bere anaiarekin ere ‘Pusa’ izeneko markarekin gero. Ni zerbait sortzeko kontuarekin joan nintzaion, atzematen bainuen biziki interesgarria zela berak egiten zuen lana. Bere lehen marrazkiak sobera ederrak ziren, eta zerbait konkretua edo ofiziala egitea zen nire ideia. Horrela, elkarrekin adostuta, enpresa muntatzen hasi ginen eta lehen kolekzioa atera genuen 2016an». Amestutako helburu bat gauzatu zuela kontatu digu Jon Paternek, bera hargina da lanbidez eta buru-belarri aritzen da libre dituen orduetan proiektu hau aurrera ateratzeko pulamentuz.\nHasi zirenetik urtean bitan ateratzen dute «kolekzioa» deitzen dutena, ideia berri bati lotutako jantzien sorta. «Uda aitzin ateratzen dugu lehena; udaberrian eta udan erabiltzeko arropa da, nagusiki kamisetak dira sasoi horretarako. Gero ateratzen dugun bigarrena udazken eta neguarentzat izaten da. Frantxoa da artista eta bere lana da diseinu berri bat ateratzea, behin egina duelarik hura egokitzen diogu urteroko bi kolekzioei».\nJonen erranari jarraiki Frantxoari galdegiten diogu zertan oinarritzen den diseinu berriarentzat. «Istorioak entzuten baditut burua martxan jartzen zait; beraz, gauza historiko bati lotua bada, hau da, euskal jendearekin edo gure munduarekin lotutako zerbait, hura saiatzen naiz ‘pop art’ imajinekin edo munduko gertakari batekin nahasten. Funtsean, ‘street art’ delakoa interesatzen zait niri. Xalbadorren diseinua adibidez Itsasuko bestetan bururatu zitzaidan, festan nenbilela lagunei entzun nien Xalbadorri Donostian gertatu zitzaiona, ez nuen pasartea ezagutzen, eta besta egunak igaro eta gero, loa ezin harturik, marrazten hasi nintzen eta horrela sortu nuen».\nFrantxoak aipatzen duen diseinuan Fernando Aire Xalbador agertzen da, Ipar Euskal Herriko bertsulari handia, eta gibelean ditu Tommie Smith eta John Carlos korrikalari afro-amerikarrak, 1968an Mexikoko olinpiadetan urrea eta brontzea irabazi ondotik, sariak jasotzerakoan Botere Beltzaren agurra egin zutenak eskularru beltz bat aireari eskainiz. «Haiek biek sekulako txistukada jaso zuten, eta garai bertsuan, hilabete batzuk lehenago gertatu zitzaion Xalbadorri Donostiako txistukada; azken batean, bien artean zerbait historikoa gertatu da, badaude antzekotasunak eta, batez ere, gerora arrazoia haiei eman zaie, legenda bihurtu dira».\nArtea eta protesta\nArtetik anitz du EzKexakoek sortzen dutenak, protestatik ere badu. «Guk ez dugu ikusten ikuspegi politikorik, funtsean pentsatzen duguna adierazten saiatzen baikara. Egia da izan dugula arazoren bat dendaren batean gure tixertak jartzerakoan, baina uste dugu gehiago dela lotua erabiltzen ditugun diseinu batzuen irudiarengatik. Adibidez ‘Kirola gorputzean aizkora bihotzean’ esaldiak baino gehiago aizkora baten irudiak ekartzen die zerbait desatsegina zenbaiti, interpretatzeko modua delako, batzuek folklorea ikusten dute, beste batzuek agresibitatea. Edo ‘Euskal Herria ez da Shangai’ edo ‘irriak bizi behar du’ diogunean, ironia erabiltzen dugu modu naturalean, ‘Euskal Herria ez da Salgai’ kanpaina gogora ekartzen du noski edo ‘Herriak bizi behar du’. Guk umorea jorratzen dugu ausarki», irriz aitortzen du Frantxoa Usandizagak.\nBadakigu frantsesez edo ingelesez egingo bagenu gure salmenta eremua zabalduko litzatekeela, baina ez zaigu hori interesatzen, gure nortasuna galduko baikenuke\nBestalde, egiten dutena euskaraz izateak muga bat jartzen diela begi bistakoa da, badakite nekez ukituko dutela euskal hiztuna ez den merkatua. «Hasiera batean erosleak lagun eta ezagunak baziren ere, azkenaldian frantsesek ere erosten dituzte gure sorkuntzak, ideia bat edo artea ez baita soilik hizkuntzarekin neurtzen», ziurtatzen digu Paternek. Eta gaia sakontzen jarraitzen du, «adibidez, bigarren konfinamendu honetan, neska batek ideia berritzaile bat ukan zuen, bertako sortzaileak biltzeko talde bat osatu nahi zuen sare sozialetan, eta abian ezarri bezain laster 12.000 pertsona bildu ziren han. Kopuru handia da istant batean elkartzeko; beraz, erran nahi du gibelean badela edo ikusten dela behar bat. Talde horretan sartu ginen gu, guri buruz frantsesez idatzi zen mezu bat, erranaz diseinuak euskaraz zirela, gure lana zertan oinarritzen zen eta abar, mezuak arrakasta ukan zuen eta horrek ekarri zuen Frantzia osora ailegatu izana. Gure mezua anitz partekatu zen eta gerora salmenta handia nabaritu dugu: Bordeletik erosi digute, Agenetik, Parisetik... Talde horretan Euskal Herria maite duten jendeak daude eta horiek berdin-berdin erosi digute».\nEz da usu gertatzen Ipar Euskal Herrian, euskaraz soilik aritzeko erabakia dutenak aurkitzea, errealitate soziolinguistikoak frantsesa kokatzen baitu erdigunean, baina EzKexakoek lau haizeetara aldarrikatzen dute hau, webgunetik hasita, euskaraz baino ez baita, eta han idatzia dute: «Kontrastea bultzatuz, folklorea alde batean utziz, Ezkexak euskara eta kultura aldarrikatzen ditu bere jantzietan eta bere tribua mugaz gain zabaltzeko asmoa du».\nBorobil eta eder dirudiela aitortzen diegu, ea azalpen bat eman nahi diguten, eta Jonek ez du zalantzarik. «Hasieratik erabaki genuen euskaraz soilik komunikatzea, bai sare sozialetan bai webgunean, sortzen dugun lanak euskaraz izan behar du osoki, ez gara komertzio arruntean sartzen, ez gara inor besteei buruz hitz egiteko, hau da, badakigu ikur folklorikoak dezente erabiltzen direla komertzioa hobetu eta sosak irabazteko, izan lauburuak edo izan ikurrinak, gaur egun mezu polit batekin zernahi edertzen ahal dela ongi dakigu, ‘Basque Country’ ezarri eta aitzina joatea biziki erraza balitz bezala, baina autentikotasunari garrantzia ematen diogu, hemen bizi, hemen lan egin»\n«Bide horretan, badakigu frantsesez edo ingelesez egingo bagenu gure salmenta eremua zabalduko litzatekeela, baina ez zaigu hori interesatzen, gure nortasuna galduko baikenuke». Eta Frantxoak hartzen dio segida. «Guk aspalditik begiratzen genion Hego Euskal Herrian saltzeko aukerari, adibidez, Parisen saltzeari baino askoz gehiago. Iparraldekoak izanda Hegoaldean sartzea zail ikusten genuen. Hegoaldean ohitura handia dago diseinu eta marrazkien arloan, urrundik datorren kontua da; marka anitz daude, beraz, konpetentzia handia. Beraz, garrantzitsua zen guretzat tokitxo bat egitea bertan, eta aldi berean, gure lana herriak eta herritarrak ezagutzeko baliatu nahi genuen, jendearekin harreman berriak egin, eta ongi pasatu, kamisetak banatuz ibili garen aldi oro gozatu egin dugu».\nOndo pasatzea eta lan egitea, biak lortu dituzte Bidasotik hegoalderantz joanda. «2018an Euskal Herriko kamiseten azoka egin zen Ondarroan eta lehiaketa ere egin zen, garaile izan ginen eta guri halako zerbaitek izugarrizko poza ekartzen digu», gaineratu digu Frantxoak. Jonek bidea erraza izango zela uste zuen hasieran, euskarazko ekoizpenen kontsumoa handi aurreikusten zuelako Hegoaldean, «baina errealitateak zaflako bat eman zidan aurpegian. Denden zerrenda bat egin nuen, hasi nintzen haiei deika eta e-postak bidaltzen eta batzuek garai zaila zela erantzun zidaten, beste batzuek ez zutela interesik, eta hor ohartu nintzen uste baino nekezagoa izango zela. Ohartu ginen ez gintuztela ezagutzen, eta konfiantza harremana garrantzitsua zela egin nahi genuen proposamenarentzat; hala, estrategia aldatu genuen, zuzenean hasi ginen joaten interesatzen zitzaizkigun tokietara, eta emeki-emeki gauzak hasi ziren aldatzen, denda bat, bi, hiru… gaur egun hamabost denda dira gure materiala saltzen dutenak Hegoaldean».\n«KarrikaStyle», kaleko estiloa\nBehin hau entzunda kuriositatea piztea normala da, hargatik galdetu diegu non dauden denda horiek eta bien artean hasi dira izendatzen. «Bizkaian eta Nafarroan lortu genituen hastapen batean, Gipuzkoan batere ez, eta aurten hasi gara. Gasteizen, Bilbon, Iruñean eta Donostian gaude. Horiez gain, Algorta, Mungia, Elizondo, Lesaka, Azpeitia, Azkoitia, Zarautz…»\nKarrikaStyle, kaleko estiloa, hor dute EzKexakoek beren jantzien kokalekua, batzuen «prêt-à-porter» aipamena esaldi honekin janzten dute haiek: «Itxurak berrasmatzen ditu EzKexak, eta kanpoko eta bertako ‘streetwear’-ak elkartzen ditu». Ostatu, kirol talde, musikari… edonori egiten diote diseinua neurrira eta kalitatezko arropa erabiliz beti. «Argi dugu norbaitek 25 euro pagatu behar baditu tixerta batentzat adibidez, arropak kalitate onekoa izan behar duela; hortaz, kotoi organikoa erabiltzen dugu, biologikoa, eta egiteko moduak birziklapenerako bideak irekiak izan behar ditu. Probak egiten ditugu lehenik eta behin, jantzi batzuk garbitu adibidez, ikusteko nola atxikitzen duten beren kolorea eta forma».\nItsasun pentsatu eta Biarritzen egin. «Aitatxi zahar bat ezagutu genuen, asko zekiena serigrafia arloan, bera erretreta hartua zen, eta harreman ona egin genuen berarekin. Geroztik haren serigrafia tailerrean egiten ditugu gure lanak». Baina azken urteotan moda anitz aldatu dela erranda eta biek egiten duten lana anakroniko samarra dela aipatuta, Frantxoak ez du duda izpirik. «Janzkera anitz aldatu da azken urteotan, lehen gehiago ikusten ziren mugimendu politiko edo borroka konkretu bati lotutako jantziak, ez dut erranen burgesagoa bilakatu dela jendearen janzteko manera, baina denbora gutxian asko aldatu dela, bai. Guk ez dugu honekin bizitzeko esperantzarik, nahi genuke aski izatea biok horretara dedikatzeko ondoko lana utzita baina etekin ekonomikoa ez da gure helburu nagusia». Itsasun utzi ditugu bi artistak, urteko kolekzioa nola aurkeztu pentsatzen, beharbada herrietako jendeekin egindako moda pasarela bat, lagun ezagunei janzteko eskatuz, beti motibazioa bilatuz, konspiratzen.\nMarea gora marea behera, Belarretik Belharrarat, Amona Lisa, Apoarmatua inoiz ez zanpatua… badute zer erranik oraino eta baita esaldi horiek zerekin jantzi ere. EzKexa, arteari eskutik helduta, euskaratik mundura.


Brandenburg an der Havel - Wikipedia, entziklopedia askea.\nBrandenburg an der Havel Alemaniako Brandenburgo estatuko hiri bat da. Havel ibaiaren ertzean kokatzen da. 2010eko erroldaren arabera 71.778 biztanle zituen. Oraingo estatuaren jatorrizko herria da.\ndistrict independent city of Brandenburg (en)\nSteffen Scheller (en)\n14770, 14772, 14774 eta 14776\n52°24′42″N 12°33′22″E / 52.4117°N 12.5561°E / 52.4117; 12.556152°24′42″N 12°33′22″E / 52.4117°N 12.5561°E / 52.4117; 12.5561\nPotsdam-Mittelmark District (en) eta Havelland District (en)\n72.040 (2021eko irailaren 30a)\n36.507 (%50.7) 35.617 (%49.4)\nIvry-sur-Seine, Kaiserslautern eta Magnitogorsk\n1.2 Hiru hirien garaia\nEslaviarrek sorturiko Brandenburgo gaztelua Henrike I.a "Txorilaria"k konkistatu zuen 929 urtean. Germaniarrak nagusi izan ziren bertan 983an Hevelli leinu eslaviarraren matxinadak berreskuratu zuen arte. Azken errege eslaviarra, Pribislav, 1150 urtean hil zen eta germaniarra zen Alberto I.ak Brandenburgoko Mangraverria sortu zuen.\nBrandenburgo, 1582 urtean\nHiru hirien garaiaAldatu\nHerria Havel ibaiaren ekialdeko ertzean zabaldu zen 1196an Neustadt (herri berria) sortuz. Une hortan hiru herri desberdin bazeuden ere, herri zaharra, herri berria eta azkenik katedralaren auzoa, ibaiaren uharte batean. 1314-15ean Hansa Ligan sartu ziren Brandenburgoko Herri zaharra eta Herri berria.\nHogeita Hamar Urteko Gerrak (1618-1648) kalte handiak eragin zituen eta Mangraverriaren gortea Potsdamera aldatu zen. Honek herriaren garrantzia nabarmen gutxitzea ekarri zuen. Honen ondorioz herri zaharrak eta berriak bat egin zuten 1715ean. Katedralaren auzoa ez zitzaien 1928 arte batuko. XIX mendearen amaiera aldera asko industrializatu zen Brandenburgo. Altzairugintza, txirrindulagintza eta jostailugintza nabarmendu ziren batez ere.\nHirugarren Reicharen garaian naziek Brandenburgoko herri zaharrean txertaturik Alemaniako lehenengo kontzentrazio-esparrua eraiki zen. Neuendorfer Straße kalean zegoen kontzertrazio-esparrua txiki gelditzean, hau itxi eta Brandenburg-Görden gartzela erraldoian sartu zituzten 4.300 preso. 1939 urtean gaixotasu psikikoak zituztenak hiltzeko Brandenburgoko Eutanasia Zentrua (NS-Tötungsanstalt Brandenburg) eraiki zuten.\nBestalde Bigarren Mundu Gerran erabiliko ziren hegazkin ugari egin ziren Brandenburgo. 1945ean aliatuen bonbaketak jasan zituen eta hiriaren %70a erabat suntsitua gelditu zen.\nKatedralaren uharte (Dominsel): San Pedro eta San Paulo katedrala dagoen uhartea da, 1165ean erromaniko estiloan eraikitzen hasi zena eta XIV mendean estilo gotikoan bukatu zena. Alemaniako organo barroko ezagunenetakoa du, 1725 urtekoa.\nSanta Katalinaren eliza (Katharinenkirche): Hiri berriko eliza nagusia da, 1401ean adreiluz eraikitako eliza gotikoa hain zuen ere.\nUdaletxe zaharra (Altstädtisches Rathaus): Hiri zaharrean dago, hau ere adreiluzkoa da. 1474ean eraikiz en eta bere aurrean Errolanen estatua dauka, hiriaren askatasunaren sinbolo dena.\nHarresiak: Harresiaren zati batzuk mantendu dira, bai eta harresietako lau dorre ere, Steintorturm eta Mühlentorturm (Hiri berrian), eta Rathenower Torturm eta Plauer Torturm (Hiri zaharrean).\nFriedrich de la Motte Fouqué, idazlea.\nGustav Noske, Alemaniako Defentsako ministroa.\nKurt von Schleicher, Weimarko Errepublikako kantzilerra.\nFriedrich August Raschig, kimikaria, enpresaburua eta politikaria.\nBirgit Fischer, piraguista.\nKaiserslautern, Renania-Palatinatua, Alemania\nBrandenburg an der Havelgo udal webgunea (Alemanez)\nAzken aldaketa 24 iraila 2021(e)an, 14:43(e)tan\nOrriaren azken aldaketa: 24 iraila 2021, 14:43.


10.000 liburuko katalogo digitala osatu du bere lehen urtean eLiburutegiak | EIBZko liburutegia\n10.000 liburuko katalogo digitala osatu du bere lehen urtean eLiburutegiak\nIñigo Astiz / 2015-11-26 / 295 hitz\n“Arrakasta”. Baikorra da Eusko Jaurlaritzak eLiburutegia egitasmoaren lehen urteaz egiten duen balorazioa, eta aipatu du izandako arrakastaren klabe nagusia ere: katalogo zabala eskaintzea. Guztira, 9.268 liburu digital maileguan jasotzeko aukera eskaintzen du Euskadiko Liburutegi Digitalak: 8.596 gaztelaniaz eta 582 euskaraz. Gaur urtebete bete du zerbitzuak, eta, denbora tarte horretan, orotara, 27.438 mailegu egin dituzte 7.338 erabiltzailek. Hurrengo urteetan katalogoa zabaltzen jarraitzea da Jaurlaritzaren asmoa, baita erabiltzaile berriak erakartzea ere. Munduko hamaika txokotan dauden euskal Etxeetako kideei ere zabalduko diete, adibidez, maileguak jasotzeko aukera horretarako.\nKatalogoa izan du erronka hasieratik eLiburutegiak, eta datuak dira horren froga. 1.500 liburuko eskaintzarekin hasi zuen ibilbidea zerbitzuak iaz, eta 10.000 liburuko katalogoarekin bukatu nahi du 2015a. Eta hortik gora gero. Izan ere, 15.000 liburuko katalogoa izatera heltzea da 2016ko erronka, Joxean Muñoz Eusko Jaurlaritzako Hezkuntza, Kirol eta Kultura Sailburuak zehaztu duenez. Pozik azaldu da Muñoz datu horrekin, konparazio batera, Espainiako Kultura Ministerioaren eBiblio zerbitzua kontratatu duten liburutegi publikoen batez besteko katalogoa 2.000 liburu ingurukoa baita. AEBetako eta Europa iparraldeko herrialdeetan 10.000 tituluko katalogo digitalak dituztela aipatu du Kultura sailburuordeak, eta horien pare dabil eLiburutegia, beraz.\nTablet eta sakelakoetarako\nKatalogo horretan %14 da euskarazko liburu digitalen kopurua. Konpromisoa hartua du Eusko Jaurlaritzak euskaraz formatu digitalean argitaratzen duten argitaletxeen lanak erosteko. Euskarazko edukien eskaintza handitzea eta katalogoa aberastea da horren helburua.\nEman dituzte zerbitzu honen bidez irakurrienak izan diren liburuen datuak ere. 82 aldiz mailegatu da, esaterako, Paulo Coelho idazlearen Adulterio liburua, eta 75 maileguren bueltan egon dira Dolores Redondoren, Toti Martinez de Lezearen eta Alberto Ladron Aranaren liburuak. Ladron Aranaren Arotzaren eskuak izan da, hain zuzen ere, mailegu gehien jaso dituen euskarazko lana. 73 mailegu izan ditu, guztira.\nWebgune berria izango du eLiburutegiak hemendik aurrera www.eliburutegia.euskadi.eus orrian, eta gailu mugikorrentzat egokitu dute; tablet eta sakelako telefonoetarako, adibidez. Horrez gainera, irudi berria ere izango du aurrerantzean zerbitzuak. Antton Olariagak egin du logoa.\nKategoria Azalpen testua, Batxilergoa, Berria egunkaria, D eredua, Euskara, Kultura, Literatura, etiketak eliburutegia, Euskadiko Liburutegi Digitalak by liburutegia. Gorde lotura.


"Idahok herrialde osoko patata merkaturatzeko eskaera zorrotzena du" - Potatoes News\n"Idahok herrialde osoko patata merkaturatzeko agindurik zorrotzena du"\nin Eskualdeen, Market\nDepresio Handia historia bilakatzen ari zen, eta Estatu Batuak Bigarren Mundu Gerran sartzeko prest zeuden Idahoko patata merkaturatzeko agindua 3eko irailaren 1941an indarrean sartu zenean. Gaur egun, estatuak jarraitzen du Idahoko Merkataritza Aginduarekin 945, hauetako bat. AEBetako Nekazaritza Sailak inoiz administratutako patata merkaturatzeko lehen bi aginduak.\n"Idahok herrialde osoko marketin-agindurik zorrotzena du", esan zuen Ross Johnson-ek, kategorien kudeaketako zuzendariak Idahoko Patata Batzordea. "AEBetako Nekazaritza Sailak bere estandarrak ditu - estatu gehienek jarraitzen dutena - baina Idahok urrats bat gehiago eman zuen eta estandar osagarriak sortu zituen. Idahoko bidaltzaileei berdintasunezko jokabidea bermatzen die».\nEkoizleek onartutako merkaturatze-aginduak, USDAko Nekazaritza Merkataritza Zerbitzuak kudeatzen dituena, 21 fruta, barazki eta labore berezietarako kudeatzaile parte-hartzaileak arautzen dituzte, produktuen kalitate handia mantentzeko, paketeak eta ontziak estandarizatu, produktuaren merkaturako fluxua arautzeko, erreserba programak ezartzeko, eta ekoizpen-ikerketa, marketin-ikerketa eta garapena eta publizitatea baimentzea. Lehen merkaturatze-aginduak New Deal-en erantzuna izan ziren Depresio Handiaren garaiko baserri-prezio baxuei, 1937ko Nekazaritza Merkaturatzeko Akordioak onartutakoa, aldatua.\nIdahok Estatu Batuetako kalitate estandar zorrotzenak mantentzen dituela esan zuen Johnsonek, gehienez ehuneko 6 akatsak onartzen dituela, patatentzako USDAren ehuneko 8ko estandarrarekin alderatuta. Patateen zenbaketari atxikitzen zaion egoera bakarra ere bada: 80 bat eta 50 kiloko patata kaxa batek, adibidez, 80 patata izan behar ditu kutxarako ehuneko 10eko aldakuntzarekin. Horrez gain, barietate guztiek AEB 2. maila edo hobea izan behar dute.\nIdahoko merkaturatze-aginduak ikuskapen-eskakizunetan ere haratago doa produkzio-prozesuan zehar inongo iragarkirik ez dela ziurtatzeko. Bere 32 pakete freskoen biltegiei zerbitzua emateko, estatuak USDA-ko baimendutako 114 bidalketa-puntuko ikuskatzaile enplegatzen ditu, Idahoko Estatuko Nekazaritza Sailak USDA gainbegiratzen dituenak.\n“Paketeen biltegietan ikuskatzaileak ditugu lineako ikuskapena egiten. Berehala ikuskapenak egiten ari dira patatak kaletik ateratzen ari diren heinean, eta denbora errealean komunikatzen dira paketatze arduradunekin ", esan zuen Johnsonek. "Edozer gaizki ikusten badute, patata horiek baztertu ditzakete".\nBarietate biribilak gutxienez 1-7/8 hazbeteko diametroa izan behar dute, eta gainerako barietate guztiek 2 hazbeteko diametroa edo 4 ontzako gutxieneko pisua izan behar dute, baldin eta lote bakoitzeko pataten ehuneko 40 5 ontzako edo XNUMX ontzakoa bada. astunagoa.\nIdahoko bidalketa-guneko ikuskatzaile guztiak ondutako profesionalak dira, batzuk 20 eta 30 urte bitarteko zerbitzua daukate. Beren arduradunen hileroko ebaluazioak jasotzen dituzte eta urtero berritze-eskolak hartu behar dituzte, lau estatuko barrutietan uniformea den prestakuntza-curriculum batekin.\nJarraipena eta trazadura\nIdahoko patatak gardentasun handia eskaintzen die merkatariei zein kontsumitzaileei, merkaturatzeko aginduaren arabera. Estatuko ikuskatzaileek lote bakoitzerako ziurtagiriak eman behar dituzte, patatak USDA kalifikazio estandarraren eta merkaturatze-aginduaren baldintzak betetzen dituztela ziurtatzen dutenak, produktua ikuskapenen egunkarira itzultzeaz gain. Ziurtagiriek lau egun balio dute; ondoren, patatak berriro ikuskatzen dira kalitatea eta egoera ikusteko, bidali aurretik.\nIdaho ere bere merkaturatze-aginduak eskatzen duen loteen identifikazio positiboa (PLI) duen estatu bakarra da, produktua USDAko ikuskapen-programa batek lagin, ikuskatu eta ziurtatu duen identifikazio ezagugarria ematen duena. Gatazkak konpontzeko AMS Perishable Agricultural Commodities Act (PACA) onartuta, PLI-k produktuaren jarraipena egiteko bide fidagarria eskaintzen du hornikuntza- eta merkaturatze-kateetan zehar.\n"Gure patatak atera ziren soroan itzul ditzakegu", esan zuen Johnsonek. “Babes neurri gehigarria da eroslearentzat eta bidaltzailearentzat. Hori bereziki garrantzitsua da gaur egungo kontsumitzaileentzat, produktu bat etorri den baserrira konektatu nahi baitute. Urte asko daramatzagu horretan».\nIdahoko ikuskapen-ziurtagiriak bidezko merkataritza-praktiken oinarriak dira, gaineratu du. Dokumentazio zabalak merkatuan marka okerrak saihesten laguntzen du, bidaltzen diren produktuen kalitatea kontrolatzeko baliabide fidagarri bat eskaintzen die bidaltzaileei, berme-erreklamazioen haustura onartzen du eta prozedura administratibo eta zibiletan prima facie froga da.\n"Gure alborapenik gabeko hirugarrenen ikuskapen-zerbitzua funtsezkoa eta funtsezkoa da Idahoko patataren industriarako, eta harro gaude horren parte izateaz", esan zuen Laura Thomasek, Idahoko Estatuko Nekazaritza Saileko Ag Inspection Division-eko bulegoko buruak. “Ziurtapen prozesu zabalak munduari erakusten dio zer behar den 'Grown in Idaho' zigilua irabazteko. Gure eginkizuna da saltzen den Idahoko patata bakoitzak erosleek Idahoko patata markarengandik espero duten kalitate gorena eskaintzen duela ziurtatzea.\nIdahoko patata merkaturatzeko aginduak 80 urte bete ditu\nIturria: The Produce News\nTags: Idaho patataIdahoko Patata BatzordeamerkatuanPatata hazleakpatata merkatua\nMerkatuaren gailurra : urteko ekoizle izendatu zuten patata baserria


Irekia Eusko Jaurlaritza - Gobierno Vasco :: Kontsumobidek, Kontsumoko Euskal Institutuak, 2013-2013 ikasturterako kontsumoko prestakuntza-programa berriak aurkeztu ditu\nKontsumobidek, Kontsumoko Euskal Institutuak, …\nKontsumobidek, Kontsumoko Euskal Institutuak, 60.000 pertsona inguru trebatu nahi ditu aurtengo ikasturtean.\nKontsumobideko prestakuntza- eta informazio-zentroetan, ikastetxeetan eta adinekoen zentroetan egingo dira prestakuntzako ekintzak.\nKontsumobidek, Kontsumoko Euskal Institutuak, 2013-2014 ikasturterako antolatu dituen kontsumoko prestakuntza-jarduerak aurkeztu ditu; 60.000 pertsona inguruk parte hartzea aurreikusi du.\nPrestakuntza-jarduna garatzeko hiru programa ditu Kontsumobidek; haien jarduerak doan eskaintzen dira bere prestakuntza-zentroetan –Gasteiz, Bilbo eta Donostian– zein Euskadiko Lehen Hezkuntzako eta Derrigorrezko Bigarren Hezkuntzako ikastetxeetan edota adinekoen zentroetan.\nPrestakuntza-programen helburua herritarrak kontsumitzaile gisa dituzten eskubide eta betebeharren alorrean informatzea, kontzientziatzea eta heztea da, produktuak eta zerbitzuak modu kritikoan, kontzientean eta arduratsuan kontsumi ditzaten.\nKontsumobideko prestakuntza- eta informazio-zentroak\nKontsumobideko prestakuntza-zentroetan, aurten, 2.000 tailer baino gehiago emango dituzte; 44 gai landuko dituzte haietan, 9 arlotan taldekatuta: publizitatea; etiketatzea; erosketak eta zerbitzuak; jasangarritasuna; kontsumitzaileen eskubideak eta betebeharrak; segurtasuna; teknologia berriak; finantza-zerbitzuak, eta elikadura.\nHerritarrei oro har eskainitako tailerrez gain, prestakuntza-paketeak, hezkuntza-premia berezietara egokitutako tailerrak eta familia-tailerrak ere eskaintzen dira.\nHalaber, kontsumo-maratoiak ere antolatuko dira (horrelakoetan, hainbat gai sakonago landuko dituzte egun osoan), eta proiektu espezifikoetara egokitutako prestakuntzak (hala nola Eskolako Agenda 21, Herritartasunerako Hezkuntza eta Begirunez kontsumitzea).\nPrestakuntza-programa hori herritar guztientzat da oro har eta, bereziki, hainbat talderentzat (Bigarren Hezkuntzako 2. zikloko ikasleak, batxilergokoak, helduen hezkuntzarako zentroak, prestakuntza-zikloak, hezitzaileak, elkarteak...). Besteak beste, kontsumitzaileen hezkuntza ikastetxeetan dinamizatzea du helburutzat, baita hainbat talde eta elkarteri kontsumoarekin lotutako prestakuntza-jarduerak egin ditzaten erraztea eta kontsumoko gaien tratamenduan teknologia berrien erabilera bultzatzea ere.\nUrte osoan zehar izena eman daiteke programa honetan eskainitako jardueretan.\nLiburuxka 'Prestakuntza Kontsumobideko zentroetan'\nLehen Hezkuntzako eta Derrigorrezko Bigarren Hezkuntzako Lehen Zikloko ikastetxeetarako programa berezi bat prestatu du Kontsumobidek; ikastetxeetan beraietan garatzen diren hainbat jarduera ditu, eta ikasleei zein irakasleei edo gurasoei zuzenduta dago.\nHiru lurralde historikoetan modu ibiltarian eskainitako prestakuntza horrek hainbat helburu ditu; batetik, ikasleei kontsumo kritiko eta arduratsua egin dezaten elementuak ematea eta, bestetik, kontsumoaren ondoriozko egoera jakin batzuen aurrean erabakiak har ditzaten erraztea.\nHartarako, hainbat tailer eskainiko dira, eta haietan kontsumoari buruzko 35 gai landuko dira, hezkuntza-ziklo bakoitzeko ikasleei orientatu eta egokiturik. Irakasleei, berriz, kontsumoko orientazio pedagogikoa eskaintzen zaie, baita material didaktiko osagarria ere, ikasgelan lan dezaten.\nAzkenik, gurasoei askotariko gaiak dituzten tailerrak ematea ere aurreikusi da, gaur egungo beharrizanei erantzutearren. Besteak beste, –adibide moduan–, tailer hauek: «Publizitatearen analisia», «Adingabeak eta Internet», «Bideojokoak, ba al dakigu zertan jolasten garen?»...\nIa 3.000 tailer egin dira aurreko ikasturtean; 24.500 ikasle inguruk hartu dute parte, dagozkien irakasleekin batera, eta 900 gurasok baino gehiagok.\nPrograman izena emateko epea irailaren 27ra arte dago zabalik.\nLiburuxka: 'Kontsumorako prestakuntza ikastetxeetan. 2013-2014 ikasturtea'\nKontsumobidek, bestalde, adinekoen zentroetara zehazki bideratutako programa bat du; hain zuzen, pertsona horiei baliabideak emateko kontsumitzaile kritiko eta arduratsuak izan daitezen eta, horrela, iruzurren biktima izatea saihestearren.\nAdinekoen zentroetako prestakuntza-jarduerak astebetez ematen dira. Atal teoriko eta atal praktiko bana dituzte. Landutako edukien osagarri praktikak egiten dituzte lantegietan, eta ekoizpen-zentroak eta enpresak bisitatzen dituzte.\nAzken deialdian 3.323 lagunek hartu dute; hauek izan dira gehien eskaturiko gaiak: «Elikadura eta nutrizioa», «Medikazioa eta automedikazioa» eta «Adinekoen segurtasuna»; datorren deialdian ere eskainiko dira gai horiek.\nPrograman izena emateko epea ez da zabaldu oraindik. 2013ko azaroaren 4an zabaltzea dago aurreikusita.\nInformazio gehiago dago eskuragarri Kontsumobide Kontsumoko Euskal Institutuaren webgunean: www.kontsumobide.net\nJavier Hurtado sailburua Alberto Garzón ministroarekin bildu da, kontsumoaren arloko gai komunak aztertzeko


E. Mantrana, Egilea hemen ZUZEU\n'Apple Podcasts': ordenagailuetara ere bai - Apple etxeak Itunes akabatu eta bere ordez hiru aplikazio jarriko ditu Mac sistema eragilearen azken bertsioan: Podcasts, Apple Music eta Apple TV. Catal...\nUbuntu 18.04 LTS berria apirilaren 26an argitaratuko da\nUbuntu 18.04 LTS berria apirilaren 26an argitaratuko da - Ubuntuk Long-Term Support (LTS) edizio berria argitaratuko du apirilean. Jada 18.04.a du Canonicalen distroak eta oraingoan ere zenbait berri...\nErrealismo magikoa - Sherezadek mila eta bat gauetan kontatutako adina istorio konta ditzake koadro batek, entzuten jakinez gero. Rob Gonsalves kanadiarrak helarazten digunaren edertasunaz jabetzeko ...\nEl Paísen atzoko bi azalen 7 ezberdintasunak\nEl Paísen gaurko bi azalen 7 ezberdintasunak > Prentsa ez dute kioskoetan saltzen, salduta dago gure eskuetara iristerako. Guk kontsumitu baino ez dugu egiten. Gaur El País egunkariak bi azal ...


Mahonero Asteburua eta Aspanogi - - Goiena.eus\nIosu Elorza Alberdi 2018-06-29 08:31\nEman diogu amaiera beste denboraldi zirraragarri bati Mahonero Asteburuarekin. Aurtengo edizioa benetan berezia izan da, urteetan gogoratuko duguna. Bazkalosteko Mahonero sariek eta Aspanogi zozketak momentu hunkigarri bezain ederrak utzi zizkiguten.\nErronka handia genuen esku artean, 10.000 euro lortzeko gogotik lan egin beharko genuela bagenekien, eta, azkenean, lortu dugu! Mila esker txartelak erosiz ametsa errealitate bilakatu duzuen bergarar zein kanpotarrei eta, bereziki, astero-astero futbol zelaian, Azokan zein pintxo-potean txartelak saltzen ibili zareten lagunei; mundialak zarete! Honen guztiaren gainetik, benetako saria da dena ondo atera dela eta Xabiren eta bere etxekoen irribarrea ikustea, eredugarriak momentu oro.\nKlubeko jokalari eta entrenatzaileei, denboraldi osoan zehar emandako maila eta erakutsitako konpromisoagatik, astero gure alboan izan zareten familia eta bazkideei eta edozertan laguntzeko prest egon zareten boluntarioei eskerrak eman nahi dizkizuet. Nola ez, hirugarren urtez Mahonero Asteburua posible egin duzuen zuzendaritzako kideoi, senar-emazteei eta beti gure ondoan zaudeten lagunei, zuek gabe hau dena ez baitzen posible izango. Amaitzeko, zorionak eman sarituak izan zineten guztioi, denboraldi honetan zein urteetan klubaren alde egindakoagatik.\nDatorren urteko Mahonero Astebururako atzera kontaketa martxan da. Bitartean, disfrutatu, oporren bueltan ikusiko dugu elkar. Aupa Bergara!\nBergara Kirol Elkarteko presidentea


Zerbitzu karta: BFAko hondartzazerbitzua 2019-2020 - Gardentasuna - Bizkaia Gardena\nZerbitzu karta: BFAko hondartzazerbitzua 2019-2020\nZerbitzu karta: BFAko hondartza-zerbitzua 2019-2020\nZerbitzu karta liburuxka IRAKURKETA ERRAZEAN: BFAko Hondartza-zerbitzua 2019-2020PDF, 547KB\nHondartzen erabilera eta gozamena ahalbidetzea, eta, horretarako, gerta daitezkeen istripuei aurrea hartzea sustatzea bainatzeko eremuak mugarriztatuz eta jagonez.\nBeharrezko baliabide materialak eta giza-arlokoak edukitzea istripurik gertatuz gero, erabiltzailearen salbamendu eta sorospenari ekiteko.\nBeharrezko baliabide materialak eta giza-arlokoak erabiliz, sorospena eta laguntza ematea erabiltzaileei, hondartzan edozelako jardueretan aritzeagatik ebakiak, intsektu eta arrainen ziztadak, zorabioak, digestio-etendurak eta abar gertatzen diren kasuetan.\nBeharrezko baliabide materialak eta giza-arlokoak edukitzea hondartzetan egiten diren zerbitzuei eta jarduerei buruzko kontrol- eta informazio-eginkizunak gauzatzeko, eta, horretarako, jagoletza-arloko ohiko ekintzak burutzea eta gerta daitezkeen gorabeherak jasotzea.\nGarbiketa egokia eta hondakinen gaikako bilketa selektiboa bermatzea.\nHondartzako azpiegitura jarri, mantendu eta kentzea, halako moldez non horren erabilera -eta funtzionamendu- egoera bikaina ziurtatuko den.\nHondartzetako ingurumen-balioen zaintza egokia eskaintzea erabiltzaileei, eta, ondorioz, arlo horri buruzko galderan asebetetze-inkestan batez beste 7´5etik gorako puntuazioa eskuratzea.\nUda-sasoian webgunearen bidez egunero helaraziko zaie herritarrei ondorengo alderdiei buruzko informazioa: uraren kalitatea; sorospen-zerbitzua duten hondartzak; bainua lagunduta egiteko aukera; itsasaldien ordutegia; nola heldu hondartzetara; banderen kolorearen esanahia; hondartzen ziurtagiria; eguraldia; gorabeherei buruzko informazioa; hondartzez modu egokian gozatzeko aholkuak eta gomendioak; hondartzetako fauna eta flora.\nAsebetetze-inkestan erabiltzaileen asebetetze-maila baloratuz, hondartzen kontserbazio-egoerari eta ingurumenalderdiei dagokienez.\nWebgunearen bitartez jakinarazitako informazioaren bitartez. - Informazioaren gaurkotze-epea aztertuz.\nSorosle eta hondartzain guztiek oinarrizko euskara-maila edukiko dute, eta, ondorioz, asebetetze-inkestan arazoen %5 baino gehiago ez egotea gai horri lotuta.\nAsebetetze-inkestaren emaitza aztertuz, hondartzako langileei euskaraz mintzatzean arazoren bat eduki dutela eta euskaraz komunikatzea ezinezkoa izan zaiela adierazi duten erabiltzaileen ehunekoari dagokionez.\nErabiltzaileek sorosleen aldetik arreta eta tratu atsegin eta profesionala jasotzea eta, ondorioz, arlo horri buruzko galderetan asebetetze-inkestan batez beste 7,5etik gorako puntuazioa eskuratzea.\nBainatzen ari direnean erabiltzaileen segurtasuna kontrolatzea sorosleak etengabe pasieran ibiliz, halako moldez non asebetetze-inkestan erabiltzaileen %90ek, gutxienez, adieraziko duten seguru sentitzen direla bainatzen ari direnean.\nDesorientatu diren umeen gurasoak aurkitzeko eskumutur-edota megafonia-sistemak erabiliko dira.\nHondartzen erabiltzaileei megafonia dagoela jakinaraziko zaie eta sistema horren bidez komunikatuko zaizkie prebentzio-neurriak eta aholkuak, banderaren kolorea, uraren kalitatea, uraren eta giroaren tenperatura, baita itsasgoraren eta itsasbeheraren ordutegiak ere.\nAsebetetze-inkestan erabiltzaileen asebetetze-maila baloratuz, sorosleen aldetik jasotako tratu atsegin eta profesionalari dagokionez.\nAsebetetze -inkestaren emaitzaren bidez, bainatzen ari direnean seguru sentitzen direla adierazten duten erabiltzaileen ehunekoari dagokionez.\nDesorientatu diren umeen gurasoak aurkitzeko helburuz erabilitako bideen bitartez.\nMegafoniaren bitartez igorritako mezuak erabiliz.\nErabiltzaileek hondartzainen aldetik arreta profesionala jasotzea eta, ondorioz, arlo horri buruzko galderetan asebetetze- inkestan batez beste 7,5etik gorako puntuazioa eskuratzea.\nHondartzaren erabiltzaileak sostengatzea hondartzainak etengabe pasieran ibiliz, eta ondorioz, arlo horri buruzko galderan asebetetze-inkestan batez beste 7tik gorako puntuazioa eskuratzea.\nAsebetetze-inkestan erabiltzaileen asebetetze-maila baloratuz, hondartzainen aldetik jasotako tratu atsegin eta profesionalari dagokionez.\nAsebetetze-inkestan erabiltzaileen asebetetze-maila baloratuz, herritarren segurtasunari (ebasketak eta lapurretak) dagokionez.\nHondartzen garbitasun-egoera egokia ziurtatzea erabiltzaileei eta, ondorioz, arlo horri buruzko galderan asebetetze-inkestan batez beste 7,5etik gorako puntuazioa eskuratzea.\nHondartzako ekipamenduan kalterik gertatuz gero gehienez egun bateko epean aintzat hartu eta konponduko da (betiere materialen hornidurak konponketa baldintzatzen ez badu).\nEdukiontzi-kopuru nahikoa jartzea erabiltzaileen eskura, sor daitezkeen hondakinak bertan uzteko, eta, ondorioz, arlo horri buruzko galderan asebetetze-inkestan batez beste 7tik gorako puntuazioa eskuratzea.\nDutxa-kopuru nahikoa jartzea erabiltzaileen eskura, eta, ondorioz, arlo horri buruzko galderan asebetetze-inkestan batez beste 7tik gorako puntuazioa eskuratzea.\nUda-sasoian egunero-egunero aztertzea hondarrean dauden elementuak.\nAsebetetze-inkestan erabiltzaileen asebetetze-maila baloratuz, hondartzaren garbitasun-egoerari dagokionez.\nIdentifikatutako kaltea aintzat hartu eta konpotzeko erabiltzen den denbora-tartearen bitartez, kalteari buruzko jakinarazpena jasotzen den unean zenbatzen hasita.\nAsebetetze-inkestan erabiltzaileen asebetetze-maila baloratuz, paperontzi eta edukiontzi erabilgarrien kopuruari dagokionez.\nAsebetetze-inkestan erabiltzaileen asebetetze-maila baloratuz, dutxen kopuruari dagokionez.\nHondarrean dauden elementuak aztertu diren aldiek planifikatutakoen zenbateko ehunekoa (%) osatzen duten analizatuz.\nKonpromisoak ez betetzeagatik egin nahi den edozein kexa, erreklamazio edo iradokizun sorosleei eta hondartzainei beraiei jakinaraziz egin ahal izango da, baita, seccion.recuperacionambiental@bizkaia.eus, helbide elektronikoa, 944 068 000 telefonoa edo BFAk horretarako dituen kanalak erabiliz ere. Kexa, erreklamazio edo iradokizun guztiak gehienez 15 eguneko epean erantzungo dira (% 90tako kasuetan) eta 30 eguneko epean (geratzen den % 10tako kasuetan).\nZuzendu eta konpentsatzeko neurriak Zerbitzugutunaren dokumentuan kontsulta daitezke.


Uztailaren 2an ospatuko da aurtengo Jubilatuen Eguna . diariovasco.com\nUztailaren 2an ospatuko da aurtengo Jubilatuen Eguna\nAlegiako Jubilatuen elkarteak uztailaren 2rako iragarri du aurtengo Jubilatuen Eguna. 11:15ean hildako bazkideei eskainitako meza egingo da; 14:00etan bazkaritarako elkartuko dira Inaxio Begiristain kultur etxean eta bazkalostean dan-tzarako aukera izango dute. Urtero bezala, adinez nagusien diren bi bazkideei omenaldia egingo zaie: aurten Santos Irazustabarrenak eta Eugenia Basañesek jasoko dute aitortza hori.\nBazkariak 20 euroko prezioa izango du eta bertara joateko asmoa dutenek ekainaren 23tik 30era izango dute izena emateko aukera: astelehenetik ostiralera, 11:00etatik 12:00etara jubilatuen egoitzan.


Haurren jaietako beren egun berezia ospatuko dute gaur\nErmuko gaztetxoek herriko jaiez gozatzeko aukera izango dute gaur, beraientzat espresuki antolatutako jardunaldian. Jarduera ugari izango dira gozatzeko, adinari egokitutako hainbat izango baitira egun osoan zehar. Programari goizetik ekintza zaio eta arratsaldez ere jarraipena izango du, iluntzera bitartean. Ikusle kopururik handiena bilduko duen ekitaldietako bat Xurdin izeneko pertsonaiaren ikuskizun musikala izanago, herriko plazan arratsaldeko 7etatik aurrera.\nHaurrentzako ikuskizun horretan Josemari Gorostegi, Sonia Ezkerra eta Imanol Arabaolaza tolosarrek hartzen dute parte. Ikuskizuna 2 urtetik 10era bitarteko haurrentzat da aproposa. Bertaratzen diren guztiek jolas, dantza eta abestiz beteriko proposamenarekin aurkituko dute. Emanaldiak ordu bete pasatxo irauten du eta denbora horretan Xurdin protagonistak biziko dituen abenturan kontatuko dizkiete antzezleek. Xurdin eta bere lagunak inoiz izan den basorik alaienean bizi dira, egunak jolasean emanez. Horien munduan ez dago tristurarik ez eta aspertzeko aukerarik.\n10:30etan: Buruhandiak plazan.\n11:00etatik 13:00etara eta 16:00etatik 19:00etara: Haurrentzako parkea eta tailerrak Orbe Kardinalaren plazan. Antolatzailea: Txarangen Batzordea. Euria egiten badu, lekuz aldatuko da Aritzmendi pilotalekura.\n16:00etan: Txirrindularitzako Lehendakari saria. Irteera eta helmuga Mallabirako errepidean egongo dira, Garbigunearen parean. Antolatzailea: Ermuko Txirrindulari Elkartea.\n17:00etan: Txokolate-jana haurrentzat plazan.\n19:00etan: Haurrentzako musika ikuskizuna Xurdinekin, plazan.


Egunon Auñamendi! Liburutegien nazioarteko eguna. Aurizberrikoa bisitatu eta Xamarren Etxera bidean komentatu dugu | Irati Irratia Egunon Auñamendi! Liburutegien nazioarteko eguna. Aurizberrikoa bisitatu eta Xamarren Etxera bidean komentatu dugu – Irati Irratia\n24 urria, 2019 24 urria, 2019 Irati Irratia\nLiburutegien nazioarteko eguna liburu artean eman dugu. Aurizberriko liburutegira jo dugu, eta bertako berri eman digu Marimar liburuzainak. Irati irratiko estudioetan berriz Idoia Zabaltzarekin Garraldako idazlea den Xamarreen Etxera bidean komentatu dugu.\nEtxera bidean, #Xamar#Euskadi sariak lehiaketan saritua. https://t.co/u3zdAliXoj pic.twitter.com/0gLrqHVQvg\n— Irati Irratia (@Iratirratia) October 18, 2019\nIzenburua: Urriaren 23ko saioa\nEgun on, Auñamendi! aurizberri, etxera bidean, garralda, idoia zabaltza, iker vicente, irati irratia, nazioarteko liburutegien eguna, xamar permalink


Grafikoak eta eskala logaritmikoa - Zientzia Kaiera\nKoronabirus berria gure eguneroko bizitzan kokatu denetik, datu-zaparrada bat heltzen zaigu egunero. Adi-adi egoten gara, pandemiaren eboluzioa jarraitu nahian. Hain zuzen, bilakaera hori erakusteko, ohikoa bihurtu da grafikoak ematea, eta egunotan entzun ditugun kurbaren pikoa edo kurba apaltzea terminoek grafikoei egiten diete aipamen. Aurkezten zaizkigun grafiko batzuetan eskala logaritmikoa erabiltzen da, eta hor goranzko urratsak ez dira proportzionalak, altuera bikoitzak ez du kopuru bikoitza adierazten, adibidez. Zer da eskala logaritmikoa eta zergatik komeni da batzuetan hori erabiltzea?\n1. irudia: Funtzio esponentziala (gorria), lineala (berdea) eta\nlogaritmikoa (urdina). (Grafikoa: Wikimedia Commons – Creative Commons Attribution-Share Alike 3.0 Unporte lizentziapean)\nAipatzen ari garen grafikoak planoan egiten dira eta ardatz bi dituzte. Ardatz horizontalean aldagai bat hartzen da, denbora adibidez, eta bertikalean, neurtzen ari garen balioak. Koronabirusaren kasuan, ardatz horizontalean egunak joaten dira eta bertikalean, grafikoaren arabera, positiboak, hildakoak, sendatuak, ospitaleratuak eta abar.\nArdatz bertikalean eskala arrunta hartuz gero, eskala lineala alegia, 3tik 5era dagoen aldea eta 60tik 62ra dagoena berdinak dira. Aldiz, eskala logaritmikoan 3tik 5era dagoen aldea eta 60tik 100era dagoena dira berdinak. Alde bera egoteko, eskala logaritmikoan zenbaki bien arteko erlazioa (zatidura) berdina izan behar da (5/3=100/60). Eskala linealean kendurak dira berdinak (5-3=62-60).\n2. irudia: Irudi honetan grafiko bi batera ematen dira. Positiboen grafikoa logaritmikoa da (eskuineko eskala) eta hildakoena lineala (ezkerreko eskala). Baliteke irudi berean eskala biak elkartzea nahasgarri gertatzea. (Iturria: Berria egunkaria)\nZergatik erabili eskala logaritmikoa?\nDatuen tamainaren eta azaldu nahi dugun zehaztasunaren arabera, zentzuzkoa izango da eskala logaritmikoa erabiltzea. Adibide bat jarriko dut: demagun Bizkaiko udalerrien populazioa ematen duen grafiko bat egin nahi dugula. Ardatz horizontalean herriak joango dira, bertikalean biztanle kopurua. Herriak populazioaren arabera ordenatu ditugu.\nEskala lineala erabili dugu 3. irudian eta urrats bakoitzak 5000 biztanle adierazten ditu. Bilbo kendu dugu, grafikoaren zehaztasuna are txikiagoa izango baitzen bestela. 111 udalerri daude eta handiena (Barakaldo), txikiena (Arakaldo) halako 650 da, gutxi gorabehera. Udalerri erdiak ia ikusezinak dira. Bilbo sartuz gero, grafikoko lerroen luzera heren batera txikituko litzateke, eta, ondorioz, are ikusezinago izango lirateke herri horiek eta gehiago.\n3. irudia: Bizkaiko udalerrien biztanleria eskala linealean (Bilbo kenduta). (Irudia: Javier Duoandikoetxea)\nEskala logaritmikoa erabiliz, udalerri guztiak ikusiko genituzke, 4. irudiko grafikoan bezala. Hor goranzko urrats bakoitzak aurrekoaren bikoitza adierazten du.\n4. irudia: Bizkaiko udalerrien biztanleria eskala logaritmikoan (Bilbo kenduta). Ardatz bertikaleko zenbakiak 2ren berreturak dira, 20=1-etik 217=131072-raino. (Irudia: Javier Duoandikoetxea)\nBada beste zerbait kontuan hartzekoa: 200 biztanleko aldea garrantzitsua da herri txikietan, baina ez 10 000 biztanletik gora duen batean. Hori ere erlatibizatzen du eskala logaritmikoak. Irudian, ezkerreko herri bati 200 biztanle gehituz gero, maila bat igoko litzateke; eskuineko batek, ordea, ez luke nabarituko igoera.\nGrafiko horietan barrak erabili ditugu, baina nahikoa da bakoitzean goiko puntua erabiltzea gauza bera adierazteko. Puntu horiek eratzen duten kurba eginda ere eman genezakeen grafikoa.\nZenbait propietateren portaera grafiko linealetan eta logaritmikoetan\nLogaritmoa funtzio monotonoa da. Horrek esan nahi du kantitate batek gora edo behera egiten badu, berdin egingo duela gora edo behera haren logaritmoak. Horregatik ere maximo bat edo minimo bat dauden tokiak (aldagaiaren balioak) berdin mantenduko ditu grafiko logaritmikoak.\nKurba batean, maldak adierazten du hazkundearen abiadura. Horretan desberdin jokatzen dute grafikoek eskala linealean eta logaritmikoan. Koronabirusaren grafikoekin azaltzeko, egun batetik bestera 100 kutsatu gehiago gertatu badira malda bera erakutsiko luke eskala linealak bosgarren egunean gertatuta edo hogeigarren egunean gertatuta. Eskala logaritmikoan, aldiz, 100 gehiago izatea 2000 kutsatu daudenean edo 20 000 daudenean ez da berdin ikusten, bigarrenean malda hamar aldiz txikiagoa (gutxi gorabehera) izango litzateke. Hori bat dator informazio honekin: kutsatu berriak % 5 dira kasu batean eta % 0.5 bestean. (Ikus behean hirugarren ohar matematikoa.)\nAdibide horrek berak balio digu ulertzeko grafikoa eman nahi dugun informazioaren arabera egokitu behar dugula. Datu metatuak ematean (kutsatu guztien eboluzioa, esaterako) grafiko logaritmikoak beharrezkoak izan daitezke, zenbaki txikiekin hasi eta handietara heldu behar dugulako (3. irudian bezala, nolabait). Kutsatu berrien kopurua jaitsi ahala, eguneko aldaketa ez da nabarituko grafiko logaritmikoan. Datu hori erakusteko, hobe litzateke datu ez-metatuak ematea eta eskala linealeko grafikoa ematea (3. irudiko grafikoko hildakoak ematen diren moduan).\nEskala logaritmikoak bizitza errealean\nMusikako notak. Musikako noten ezaugarri fisikoa bibrazio-maiztasuna da. Horrela, do zentralaren maiztasuna 261.62 Hz da. Hurrengo do notaren maiztasuna bikoitza da eta aurrekoarena erdia. Zortzidun batetik hurrengora igotzea maiztasuna bikoiztea da. Eskala logaritmikoa da, beraz. Ikus azalpen gehiago Josu Lopez-Gazpioren Musikaren zientzia (II): Musika notak eta bibrazio maiztasunak artikuluan Zientzia Kaieran.\nLurrikarak. Lurrikaren intentsitatea neurtzeko, Richter eskala erabiltzen dugu. “Bertizaranen 3.7ko lurrikara bat izan da” zioen Berriak duela urtebete inguru. Aurtengo urtarrilean 7.7ko lurrikara batek astindu zuen Karibea. Bigarrena lehenengoaren bikoitza baino zertxobait gehiago bada ere (Richter eskalan), eragin dezakeen kaltea ez da bikoitza… Puntu bateko aldeak Richter eskalan 10 bider indar handiagoa adierazten du. Hau da, Karibeko lurrikara Bertizarangoa baino 10 000 aldiz indartsuagoa izan zen. Richter eskala logaritmikoa da. Beste eskala bat ere erabiltzen da lurrikaretarako, momentu magnitude eskala, hori ere logaritmikoa.\nDenbora-lerro logaritmikoa. Unibertsoa sortu zenetik 13 800 milioi urte inguru joan direla esaten digute adituek. Unibertsoaren hasieran gertatu ziren aldaketak grafikoki adierazteko, denbora-lerro logaritmikoa erabiltzen da (ikus Big Bang artikulua Wikipedian).\nAlderantziz ere, gaurko egunetik atzeranzko gertaerak erakusteko denbora-lerro logaritmikoa erabil daiteke, eta horrela pisu gehiago ematen diegu gugandik hurbil dauden gertaerei. Ikus irudi hau.\nAdibide gehiago. Ikus Eskala logaritmiko artikulua Wikipedian.\nZenbait ohar matematiko\n1. Logaritmoak definitzeko, oinarri bat behar da. Ohiko oinarriak 2 edo 10 dira, e zenbakia oinarri duen logaritmoak matematikan garrantzi berezia badu ere (logaritmo natural edo nepertar deritzo). Har dezagun 2 oinarria, adibidez. Zenbaki baten 2 oinarriko logaritmoa da 2ri jarri behar zaion berretzailea zenbakia lortzeko. Horrela, 23 = 8 denez, 8ren logaritmoa 3 da, eta 27 = 128 denez, 7 da 128ren logaritmoa. Berretzailea osoa ez bada ere defini daiteke berretura eta, horrela, edozein zenbaki positibok logaritmoa du. Hurrengo taulan zenbait zenbakiren 2 oinarriko logaritmoa agertzen da.\n2. Aldagaiaren t baliorako datua u(t) idazten badugu, grafiko linealean altuera u(t)-ren proportzionala da eta logaritmikoan, aldiz, log(u(t))-ren proportzionala. Logaritmoak propietate hau du: log(a/b) = log a – log b. Horregatik, log a – log b konstantea bada, a/b da konstantea. (Logaritmoaren oinarria edozein izanda betetzen da propietatea, horregatik ez dugu adierazi.)\n3. Funtzioetan (kurbetan) malda deribatua da. Baldin u(t)-ren deribatua u’(t) bada, log(u(t))-ren deribatua ku’(t)/u(t) da (k konstantea logaritmoaren oinarriaren araberakoa da). Ikusten denez, t uneko grafiko linealaren u’(t) malda u(t) balioarekin zatitzen du grafiko logaritmikoak. Zenbat eta u(t) handiagoa izan, gehiago apalduko da grafikoa.\nArgitalpen-data: 2020/05/12 · Atala: COVID19, Dibulgazioa, Kolaborazioak\nEskerrik asko aipamenarengatik, Javier.


Irungo Euskal Jira 2015 | Ekialdebus\nIrungo Euskal Jira 2015\nOharra: Irungo Euskal Jira 2015\nEUSKAL JIRA dela eta, Irungo Udaltzaingoak, larunbatean, abuztuak 8, arratsaldeko 17:30etik aurrera Hondarribia kalea, Geltokiko kalea, Colon ibilbidea eta Gipuzkoa hiribidea itxiko ditu. Hau dela eta, Ekialdebuseko lineetan aldaketak egongo dira.\nE22 Letxunborro hiribidetik pasako da Bidasoako Ospitale, Landetxa eta Txingudi merkataritza-gune norabidean (joanerako bidaian). Itzulera ohikoa izango da Bidasoako Ospitaleraino, hemendik, zuzenean Amuteraino joango da G-636 saihesbidetik.\nE25 17:30etik Udaltzaingoak trafikoa baimendu arte, Gipuzkoa eta Euskal Herria etorbideak, Larreaundi, Urdanibia pza, F.Calbeton, Zabaltza pza, Colon pasealekua, Hondarribia 2 eta Pinarko geltokiak ezabatuko dira.\nE27 Elizatxo hiribidean egingo du geltokia (Olibondoen biribilgunean). Hemendik, Arretxe Gainera bueltatuko da, ostean Bidasoako Ospitalera joateko. Ondoren, Amute eta Hondarribira joango da G-636 saihesbidetik.


Estanda Ordiziak hiruna berdindu du Tenerifen | Ordiziako Hitza\nEstanda Ordiziak hiruna berdindu du Tenerifen\n2012/03/13\tKirola\tNork Ordiziako Hitza Estanda Ordizia areto futboleko nesken taldeak Espainiako Zilarrezko Mailako lidergoan segitzen du, nahiz eta igandean Tenerifen (Kanariar Uharteak) jokatutako partidan hiruna berdindu Chaboyme taldearen aurka. Iñaki Heras eta Emilio Ortiz entrenatzaileen arabera, Ordiziak partida irabazteko meritu asko egin zuen, eta epaileen lanarekin kritiko azaldu dira.\nOrdizia irabazten hasi zen Naiara Bereziartuaren gol bati esker, baina irletakoek buelta eman zioten markagailuari, eta 2-1 aurretik joan ziren atsedenaldira. Berdinketa esku-eskura zutenean, 3-1koa sartu zuen Chaboymek, eta partida erabat okertu zitzaien goierritarrei. Hala ere, saiatuaren saiatuaz partida berdindu zuen Ordiziak Naiara Bereziartuaren eta Oihana Balerdiren golei esker.\nBerdinketarekin konforme ez, eta bestelako albiste txar batekin itzuli ziren Estanda Ordiziakoak, izan ere, Chaboymeko jokalari batek egindako sarrera gogor baten ondoren, Oihana Balerdik ezker belauneko lotailua hautsia izan baitezake.\nEtiketak: areto, chaboyme, estanda, futbola, ordizia Logging In...\tProfile cancel\nBerriketan.info Viewing item 1 to 5 (of 5 items) Ane Arrieta wrote a new post, Gureskuklip lehiaketa aurkeztu dute, on the site Goierriko Hitza 10 seconds ago\nGure Esku Dago ekimenak bultzatuta, Gureskuklip lehiaketa aurkeztu zuten atzo arratsaldean Xanti Enparantzak eta Andoni Mikelarenak Beasaingo udaletxean. Edozein pertsonak, taldek edo koadrilak parte hartu ahal Lezoko Hitza wrote a new post, ‘Poza’ eramango du Metrokoadrokak Gezalara, igandean, on the site Oarsobidasoko Hitza 14 seconds ago\nIgande honetan, hilaren 15ean, Metrokoadroka kolektiboaren Poza antzezlana taularatuko dute Lezoko Gezala auditorioan, 20:30ean. Metrokoadrokak, arte ezberdinen arteko elkarrizketa abiatu du, elementu ez Eider Mugartegi wrote a new post, The Waltrapax taldearen kontzertua gaur Markina-Xemeingo Uhagon kulturgunean, on the site Lea-Artibai eta Mutrikuko Hitza 1 minute ago\nGaur, 22:00etan, Señores eta The Waltrapax taldeen kontzertua egongo da Uhagonen.\nUrola Kostako Hitza wrote a new post, Aiara, Azpeitira eta Errezilera etorri dira Zumarragako Santa Lutzi feriko sari batzuk, on the site Urola Kostako Hitza 4 minutes ago\nBanatu berri dituzte Santa Lutzi feriako sariak, jendez lepo bete den Areizaga-Kalebarren plazan. Sariak ohi bezala Euskal Herri osora zabaldu dira. Tartean baita Aiara, Azpeitira eta Errezilera ere. <a href="http://goierri.hitza.info/2013/12/13/banatu-dituzte-santa-lutzi-feriako-sariak-2/?utm_source=twitterfeed&utm_medium=twitter"…\nIrungo Hitza wrote a new post, Udal gobernuaren aurrekontu proposamena “hobetu” nahi du Irungo EAJk, on the site Oarsobidasoko Hitza 4 minutes ago\nIrungo EAJk agerraldia egin du gaur udal gobernu taldeak 2014rako prestatu duen aurrekontu proposamenari zein zuzenketa egingo dizkion jakinarazteko. Proposamen hori “hobetzeko aukera” zegoela ikusi dute Gaiak\tBereziak\t© Goierriko Hedabideak S.L.


Bihar hasiko dira San Migel jaiak Aldaban . diariovasco.com\nBihar hasiko dira San Migel jaiak Aldaban\nHiru eguneko jaiak ospatuko dituzten aurten ere Aldaban. Bihar, San Migel egunean, botako dute txupinazoa 20:00etan hiru eguneko egitarauari hasiera emateko. Txupinazoaren ondoren meza nagusia egongo da eta, 21:00etan, herri afaria.\nOstirala atseden eguna izango da eta asteburuan egongo dira berriro ekitaldiak. Larunbatean Aldabako VIII. Txirrindulari lasterketa egingo da 18:00etan eta, 21:00etan, zahagi-ardoa. Ondoren, Izer eta Alabier trikitilariekin erromeria egongo da gauean.\nIgandean, Ansorregi eta Larrañaga trikitilariek alaituko dute giroa. Meza nagusia 11:30etan, jarraian, Alegiako Sutarri dantza taldeak emanaldia eskainiko du eta ondoren toka txapelketa antolatuko da. 14:00etan herri bazkaria egingo da. Bertan parte hartu nahi dutenek txartelak aurretik erosi beharko dituzte. Arratsaldean, herri kirol saioa izango da 18:00etan Kintana eta Pellejero aizkolariekin eta Idoia Etxeberria harri-jasotzailearekin.


MTV Bilbo kontzertuak: Trafiko aldaketak Getxon, 2018ko urriak 30 eta 31\nTrafiko aldaketak Getxon, MTVk Portu Zaharrean egingo duen kontzertua dela eta\nUrriaren 31n, Algortako Portu Zaharreko karpan, Wolf Alice, Belako, La Casa Azul eta WAS taldeak arituko dira. Sarrera doakoa izango da.\nAlgortako Portu Zaharra. Artxiboko argazkia: Airetikan\nUrriaren 25etik aurrera, trafikoan aldaketa nabarmenak izango dira Getxon, MTV AEBko telebista kateak Bizkaian antolatu duen MTV Music Week kontzertu astea dela eta. Zehazki, urriaren 31n izango da kontzertua Algortako Portu Zaharrean.\n4.000 pertsonarentzako edukiera izango duen karpan, Wolf Alice, Belako, La Casa Azul eta WAS taldeak arituko dira. Sarrera doakoa izango da.\nTrafiko aldaketak urriaren 25ean hasiko dira. Azpiegiturak jartzeko muntaketa-lanak direla eta, egun horretan, 06:30ean, Portu Zaharreko aparkaleku handiaren sarbidea itxiko dute, eta ezingo da bertan aparkatu ekitaldiaren logistikaren muntaketa osoa kendu arte.\nArrazoi berberagatik, urriaren 29tik aurrera, ondoan dagoen aparkaleku txikia ere itxiko dute.\nUrriaren 30ean, 06:30etik aurrera, Portu Zaharreko sarbidea itxiko da Igeretxe ondoko biribilgunetik, eta ekitaldia amaitu eta ordu batzuk igaro arte ezingo da Ereaga ondoko aparkalekuan autorik utzi.\nEgun horietan, bertako bizilagunen ibilgailuak baino ezingo dira sartu Portu Zaharrera, betiere, behar bezala egiaztatzen badute.\nKontzertuaren egunean, 15:00etan, Aretxondo kalea itxiko dute trafikoarentzat (garajea duten auzokideentzat bakarrik izango da erabilgarri). Portu Zaharreko igogailu-zerbitzua 14:00etan etengo dute, eta Usategitik Portu Zaharrera doan Genaratxu parkea 15:00etan itxiko dute.\nAntolatzaileek garraio publikoa erabiltzeko gomendioa eman dute.


Ipar Euskal Herriko hautetsien sustengu zabala Euskoari eta Baionako Herriari – Eusko\nIpar Euskal Herriko hautetsien sustengu zabala Euskoari eta Baionako Herriari\nLehen mailako hautetsi batzuk, Euskal Moneta elkarteak proposatu « Berrikuntzari bai ! » deia izenpetu dute, eta Estadoari eskatzen diote Baionako Herriari Euskoa ordainketetan erabiltzeko duen nahia erreztea.\nBaionako Herriko Etxean goiz huntan egin den prentsaurreko batean, Euskal Moneta elkarteak dei hori eta lehen izenpetzaileen zerrenda ezagutarazi ditu (hautetsi guziak ez direla oraindiak kontaktatuak izan, beste hautetsiak ondoko asteetan kontaktatuak izanen dira).\nLehen izenpetzaileetan diren hainbat hautetsi hor ziren goiz huntan eta haien sustengua adierazi dute:\nJean-René Etchegaray, Baionako auzapeza eta Euskal Hirigune Elkargoko lehendakaria: « Ipar Euskal Heriko auzapez guziak gomitzatzen ditut haien kontseiluari Euskoari kidetzea proposatzerat, Baionako kontseiluak aho batez bozkatu dituen baldintza berdinetan. »\nLucien Betbeder, Lekorneko auzapeza eta Biltzarraren lehendakariak, Ipar Euskal Herriko auzapez guziak gaur agertu deiaren izepentzerat deitu ditu, eta Biltzarrak gutun bat igorriko diela horren proposatzeko jakin arazi du.\nKotte Ecenarro, Hendaiako auzapezak (2016an Euskoari kidetu zen lehen herria) erran du Hendaiako Herriak Baiona segituko duela ordainketak euskotan egiteko duen nahian.\nAkitania Berria Eskualdeak, Emilie Dutoyaren bidez, Euskoaren ondoan dagoela adierazi du, eta Eusko numerikoaren abiatzea sustengatu zuela oroitarazi.\nFrédérique Espagnac senatari andereak, 2014ko uztailaren 31ko Ekonomia soziala eta solidarioaren legearen sortzean parte hartu zuenak, baieztatu du tokiko elkargoek tokiko moneten erabiltzea legearen izpirituan dela, eta Estadoak orai duen jarreraren kontraesana azpimarratu du.\nBukatzeko, Euskal Monetak jakin arazi du elkarteak Pirineo Atlantikoko Prefetari hitzordu bat proposatuko diola, Euskoaren aurkezteko eta prentsan egin dituen adierazpenek erakusten duten ez ultertzeen argitzeko.\nManon\t2018-03-23T13:31:55+00:00\t05/03/2018|